Penniliz Sant-Pêr - Wikipedia\nPenniliz Sant-Pêr (e latin Basilica Sancti Petri), San Pietro in Vaticano en italianeg (Sant-Pêr er Vatikan), eo savadur pennañ ar gatoligiezh. E Keoded ar Vatikan emañ, war ribl dehoù an Tiber. Soñjet ha savet dreist-holl gant Donato Bramante, Michelangelo, Carlo Maderno ha Gian Lorenzo Bernini, Penniliz Sant-Pêr a zo ar savadur brudetañ eus marevezh an azginivelezh hag ar brashañ iliz dre ar bed-holl. Hervez an hengoun katolik, Penniliz Sant-Pêr a zo lec'h bez Sant Pêr, penn abostoled Jezuz-Krist ha kentañ eskob Roma. A hervez e vefe bez Sant Pêr dres a-zindan peul pennañ ar penniliz. Dre-se, meur a bab a zo bet beziet e Penniliz Sant-Pêr abaoe deroù ar gristeniezh, ha bez e oa bet eus un iliz war al lec'h abaoe mare an impalaer roman Kustentin Iañ. Penn kentañ al labourioù war ar savadur, evit erlec'hiañ an iliz kozh savet e 400, a oa bet kroget d'an 18 a viz Ebrel 1506. Echuet e oa bet al labourioù d'an 18 a viz Du 1626.\nPenniliz Sant-Pêr a zo brudet mat dre ma z'eo ul lec'h piric'hinañ kement hag ul lec'h oferenniñ. Eno e vez ingal ar pab o seveniñ oferennoù ha lidoù relijiel e-pad ar bloaz (oferenn Nedeleg, hini Pask...). Desachet e vez etre 15 000 betek 80 000 a dud, kement dirak ar benniliz evit war ar blasenn Sant Pêr.\nGwel eus plasenn Sant Pêr, gant ar benniliz er c'hreiz\nAn iliz diazez\nIliz kozh Sant Pêr a oa unan eus ar IVe kantved kroget da vezañ savet gant an impalaer roman Kustentin Iañ etre 319 ha 333.\nAdtapet diwar « https://br.wikipedia.org/w/index.php?title=Penniliz_Sant-Pêr&oldid=1809434 »\nIlizoù Sant Pêr\nKemmoù diwezhañ degaset d'ar bajenn-mañ d'an 28 Her 2018, da 16:50.


Pleustriñ ha skignañ war dachenn ar yezh hag ar sevenadur - Brudañ ar glad sevenadurel - Ober - Parc naturel régional d'Armorique\nVous êtes dans : Accueil >\tOber >\tBrudañ ar glad sevenadurel >\tPleustriñ ha skignañ war dachenn ar yezh hag ar sevenadur\nAr sevenadur levezonet gant danvez Breizh a zo ken lañsus war diriad ar Park eget e lec'h all e Breizh. Unan deus kefredioù ar Park a zo skorañ personelezh idantelezh sevenadurel Breizh (ar brezhoneg, ar sonerezh, an dañsoù, ar grouidigezh arzel). Oberoù ar Park a vez frammet en-dro da :\nSikour a ra ar Park ar c'hentelioù-noz war e diriad o sikour ar c'hevredigezhioù a aoz anezho.\nUr c'henemglev a zo etre ar Park ha Musik an Arvorig, ur gevredigezh a ra war-dro kentelioù sonerezh hengounel war ar Park.\nPleustriñ ha skignañ\nBep bloaz e vez kinniget d'an dud dont da selaou pe da gemer perzh ha kanañ, seniñ, dañsal, distagañ istorioù. Evit-se e vez savet daou rummad abadennoù:\nBeilhadegoù ar Park : Bep bloaz e-pad an hañv e vez degemeret gant un ugent kumun bennak, goude lein, pe diouzh an abardaez, ur c'helc'h keltiek, ul laz-kanañ pe ur strollad sonerezh a deu da ginnig ha lakaat da zizoleiñ neuzioù disheñvel deus sevenadur ar vro.\nBeilhadegoù Dastum : Adalek an distro-skol, e vez kinniget gant ar Park d'ar c'humunioù pe kevredigezhioù degemer un heuliad beilhadegoù kaset en-dro gant tud ar vro, tud a youl vat, startijenn enno; prest da ganañ pe da zistagañ istorioù e brezhoneg.\nEmvodoù ha konkourioù : Ar Park a gustum aozañ konkourioù e doare emvodoù pe gouelioù ar pezh a ro abeg d'an annezidi da gemer perzh ha da briziañ o doare da ganañ, da zañsal ....\nKonkourioù disheñvel a vez kinniget :\nar c'honkourioù a vez kensavet e domani Menez-Meur (Hañveg) : kenstrivadegoù dañsoù ha sonerezh ar vro a vez savet gant B.A.S. ha War 'l Leur , hag ar gourenathlon savet gant Ti ar Gouren ha Komite ar gouren 29. Ma ne vefe ket sikour ar Park ne vefe ket deus ar gouelioù-se.\nAn abadennoù aozet gant ar Park ha kinniget d'ar skolioù evel an Eog ha Devezh ar Park.\nAn c'honkourioù dre vroioù araok kas an dud d'ar gourfennoù rannvroel (Kan ar bobl pe ar Skrivadeg).


Journal de Renaud Camus, lundi 28 janvier 2013\ncréée le mardi 29 janvier 2013, 12 h 33\nmodifiée le mardi 29 janvier 2013, 17 h 10Lundi 28 janvier 2013, onze heures et demie du soir. En écho à la précédente entrée de ce journal, David ~~~~~~~~ m’envoie ces lignes d’Éric Chevillard, ~~~~~~~~~~~ ~~~~~ ~~~~~~~~~ ~~~~~~ ~~~~ ~~~~~~~ ~~~ ~~~~~ fidèles :\n« La ~~~~~~~ ~~~~~~~~~~~~ ~~~ ~~~~~~~~~ ~~ lui, il lui ~~~~~~ ~~~~~~~~~~ ~~~~~~~~~~~~~ ~~~ ~~~~~~~~~, ~~~~~ ~~~~~~ ~~~~~~~~ ~~~~ ~~~~~~-~~~ ~~~ ~~~ ~~~~~ ~~~ ~~~~~~ ~~~~~~~~~~~, ~~’~~~~~~~~~~~~~ ~~~~~~~~~. ~~~ ~~~ ~~’~~~~~~ ~~~~ ~~~~~~ ; ~~~ ~~~~~~~ ~~~~~~~ ~~~~~~~~ ~~~~~~~~~~~~~ deux ou trois fidèles ».\nÀ ~~~ ~~~~~~~ ~~~~ ~~~~~~ ~~~ ~~~~~~~~~~~~~~ ~~~~~ ~~~~~~ — ~~~~ ~~~~~~~ ~~~ “~~~~~~~~ ~~~ ~~~~~~~~” ~~~~~~~~~~~~ ~~~~ ~~~~~~ ~~~~~~~~~~~~~, ~~~~~~~ ~~~ ~~~~~~~ ~~~ ~~~ mois-ci.\nComme ~~~ demande France Culture ~~~ ~~~~ idiolecte :\n« Est-ce ~~~~ ~~~ ~~~~~~~~~~ ~~~ ~~~~~~~ ~~~-~~~~~~ ~~~~~-~~~~~ ~~~~~~~~~~~ ~~~ ~~~~~~~~~~ défections ? »\nDans ~~~ ~~~~~~~~~~ ~~~~~ ~~~~~~~ ~~~ journal ~~~~~, Vue d’œil, ~~’~~~ ~~~~~ ~~~ ~~~~~ de novembre — ~~~ ~~’~~~~~~ ~~~~~ ~~~ ~~~~~~ ~~~~~~~ ~~ ~~~~~~~ ~~’~~~~~~~~~ ~~~~ ~~~~~~~~ ~~~ ~~’~~~~~~, ~~~~~~~ ~~~ ~~~~~~~~~~, ~~~~~~ ~~~ ~~~~ ~~~ ~~~ ~~~~~-~~~ : ~~~~~ ~~~ ~~~ ~~~~~~ ~~~~~ possible…\nLe samedi 3 ~~~~~~~~~ ~~~ ~~~~~~~~~~ ~~~ ~~~~~~~~ ~~~ ~~~ ~~~~~~~~~~~ ~~~~ ~~~~~~~~~~~~~ ~~ ~~~~~~~ ~~~ ~~’~~ ~~~ ~~~~~ ~~~~~~~ ~~~ ~~~~~~~~~~ ~~~ ~~~~~~~~~~, ~~~~~~~~ ~~~~~~~, ~~~~~ ~~~ ~~~~ ~~~ bien. Malheureusement, vérifiant ~~~~ ~~~~ ~~~~ ~~~ ~~~~~~ (early ~~~~~~~~~~ : ~~~~-~~~ ~~~~~ Fabrice ? ~~~~-~~~ ~~~~~ Robert ?), ~~~ ~~~~~~ ~~~~~ ~~~~~~ ~~~~ ~~’~~~~~~~ ~~~ ~~~~~~~~~~ ~~ ~~~~ ~~~~~~~~~~ ~~~ ~~~~~~~~~ — on dira que ~~’~~~~~~~ ~~~ ~~’~~~ ~~~~~~~ ~~~~~ ~~~~, ~~~~~ ~~~ ~~~ ~~~~~ ~~~~ ~~~ ~~~~~~~ ~~~~~~~~~… — ~~~’~~~ ~~ ~~~~ ~~~~~~~~~ ~~ ~~~~~, ~~~ ~~~ ~~~~~~ ~~ ~~~~, ~~~~~ diffusion de tracts ~~~~~~~~~~~~~~~. ~~~~~~ ~~~~ ~~~~ ~~~~~~~~. ~~’~~~ ~~~~~~ ~~~~~, ~~’~~~~~~ ~~~ ~~~~~ ~~~ ~~~, ~~~ ~~~~~~ ~~~~~~-~~~~~ ~~~~, ~~~ ~~~~~ ~~~~~~ ~~~~~~~~~ ~~~~~~~ ~~~~~~~ ~~~~~~ ~~~~~~~, ~~~ ~~~ pense que c’est ~~~ ~~~~. ~~~~~ ~~~~ ~~~~~~~~~~ ~~~ ~~~~~~~ ~~~ ~~’~~~-~~~~~~~~ ~~~~~ ~~~ ~~~~~ ~~~~~~~~~~~~ ~~~ ~~~~ ~~~~~~~~~~, ~~~~~ ~~~~~~~~ ~~~~~~ ~~~~~~~~~~ ~~~ ~~~ ~~~’~~~~ ~~~~~ ~~~ ~~~~~~~~~~~ ~~~ soutiennent aujourd’hui, ou, ~~ ~~~ ~~~~~~~~, ~~~~~~~ ~~~~~ ~~~~~~~~~~ ~~~ ~~~~~. ~~~~~ ~~~ ~~~~~~~~ ~~~~ ~~~~~~~~ ~~~ ~~~~~~ ~~~~~~~~~ ~~ ~~~~~ ~~~~~~ ~~~ ~~~~~~~~~ ~~~ ~~~ ~~~’~~~~ ~~~ ~~~~~ ~~~~ positions et les ~~~~~~~~ ~~~, ~~~~~~~~~~~~~~~, ~~~~ ~~~~~~~~~~~~~~, ~~~~ ~~~~~~~~ ~~~ ~~~~ ~~~~~~ ~~~ ~~~~~~~~~~ ~~~~ ~~~~ ~~~~~~ ~~~’~~~ ~~~~~ ~~~~~~. ~~~~~ ~~~~~~~~ ~~~ ~~~ ~~~~ ~~~~~ ~~~~~ ~~~~~~ ~~~~~~ de conduite vis-à-vis ~~’~~~~ ~~~~~~ ~~~ ~~~’~~~~ ~~~ ~~~~~ ~~ ~~~~~~~~. ~~~ ~~~~ ~~~~~~~~~~ ~~~ ~~~ ~~~~~~~ ~~~ ~~~~~ (~~~~~ ~~~ ~~~~ ~~’~~~ ~~~~~~~~, ~~~~ ~~’~~~~ ~~~~~~~~~~~~~ ~~~~ ~~~~~) ~~~~~ à redire, mais ~~~~~ ~~’~~~~~~~~, ~~~~ ~~~~~ ~~~~ ~~~~~~~, ~~~~~~~~ ~~~ ~~~~~~~~~~ (« ~~~ ~~~ ~~~~~~~ ~~~~~ ! »). ~~~ ~~~ ~~~~~~~~ ~~~~ ~~~ ~~~~~~~ ~~~ ~~’~~~~~~~~~~ ~~~~ ~~’~~~~~~~~ ~~~, ~~~~ ~~~~~~~~, ~~~ suis ni régionaliste ~~~ ~~~~~~~~~~~~~. ~~~~~~~~~~, ~~~~~ ~~~ ~~~~~~~ ~~~~ ~~~~~ ~~~~~~~ ~~~~~~~ ~~~ ~~~~~~ ~~~~~~~~~~~~~, ~~~~~~ ~~~~~~~~~~ ~~~~~~~~~ ~~~~~~ ~~~~~~~ ~~~~~ ~~~ ~~~ ~~~~~ ~~~ ~~~~~ ~~~~~~~. ~~~ ~~~ crois fortement au ~~~~~~~ ~~’~~~~ ~~~~~~ ~~~~~~ ~~~~~~ ~~~~ ~~~~~~~~~ ~~~ ~~~~~ ~~~~~ ~~~~~ ~~~~ ~~~ ~~~~~~~ ~~~~ ~~~~ ~~~~~~~~, ~~’~~~~~~~~ ~~~~~~ ~~~~ ~~~~~~~~~. ~~’~~~~~~ ~~~ ~~~~~ ~~~~~~~~~~~ ~~~ ~~~~-~~~~~~, ni négationnistes, ni ~~~~~~~~~~~~ ~~~ ~~~~~~~ ~~~~~~~~~~~ ~~~ ~~~ ~~~~~~~~~ ~~~ ~~~ ~~~ ~~~~~~~~ ~~~ ~~~~~~~~. ~~ ~~~~ ~~~~~~~~~~~ ~~~~~, ~~~ ~~~ ~~~~~ ~~~~ ~~’~~~~~~~ ~~~~~~~~~~~ ~~~~~~~~~~~~.\nvoir l’entrée du lundi 28 janvier 2013 et son image dans Le Jour ni l’Heure


Enklozadur - Wikipedia\nC zo un enklozadur eus A hag un ezklozadur eus B.\nE yezh an douaroniezh e vez graet enklozadur pe sankenn diabarzh eus un tamm douar zo gronnet penn-da-benn gant un tiriad diavaez all. Ma vez an aotrouniezh war an douar-se gant un vro all e vez lavaret ez eo un ezklozadur pe ur sankenn diavaez eus ar vro-se ivez.\nDiwezhat a-walc’h eo deuet keal an enklozadur d'ober e dreuz e luc’haj an diplomategezh. Ne vez ket kavet e saozneg a-raok 1868. Amprestet eo bet ar ger enclave gant ar yezh-se digant ar galleg a oa yezh an diplomategezh, al lingua franca, d'an ampoent. Ster ar ger er yezhoù-se a zeu eus al latin diwezhañ inclavatus a dalvez prennet, alc’hwezet (eus al latin diwezhañ clavis, alc’hwez). E brezhoneg eo bet savet ar ger diwar ar rakger en (diabarzh) ha klozañ (serriñ). Kavet e vez ken abred ha geriadur Vallée e 1931. Keal an ezklozadur, diwar ar rakger ez (diavaez), zo en em zispaket e bed an diplomategezh e-tro 30 vloaz war-lerc’h hini an enklozadur.\nMeur a abeg zo da diriadoù zo da vezañ enklozet. Abegoù istorel, politikel pe douaroniel. Takadoù zo, da skouer, zo deuet da vezañ enklozadurioù traken peogwir e oa bet cheñchet naoz gant ur stêr.\nDiaezamantoù fraezh a sav diwar bevañ en un enklozadur. Emglevioù liesseurt zo da vezañ kavet etre meur a vro evit ar chomlec’hioù, an tredan pe ar gwirioù tremenerezh. Setu perak eur tuet da glask en em zizober anezho ha kalz enklozadurioù a oa en amzer dremenet zo bet diverket bremañ.\nE diabarzh ur vro zoken e oa niverus an enklozadurioù relijiel er Grennamzer. E Breizh eo brudet parrezioù enklozet eskopti Dol dreist-holl. E Bro-Saoz e veze graet peculiars eus ar parrezioù enklozet.\n1 Stadoù enklozet\n2 Stadoù arvorel\n3 Troc’hadoù arvorel\n4 Enklozadurioù gwirion\n5 Enklozadurioù "er fedoù"\n6 Enklozadurioù isvroadel\n7 Enklozadurioù etnek\n9 Gwelet ivez\n10 Liammoù diavaez (e saozneg)\nStadoù enklozet[kemmañ | kemmañ ar vammenn]\nLesotho (e gwer) zo enklozet-mik e-barzh Suafrika.\nStadoù zo zo enklozet o ziriad penn-da-benn en ur Stad all. Setu n'int ket ezklozadurioù. 3 Stad zo evel-se :\nRepublik San Marino, enklozet en Italia\nKeoded ar Vatikan, e kêr Roma, en Italia\nRouantelezh Lesotho e diabarzh Suafrika\nGwelet ivez Roll ar broioù dezho harzoù gant ur vro all hepken.\nStadoù arvorel[kemmañ | kemmañ ar vammenn]\nStadoù zo a c’hall bezañ enklozet e Stadoù all, war-bouez ul lodennig arvorel bennak eus ar vro a c’hallont drezi en em zigeriñ war-du ar mor bras. Un tamm trepasig n'eo ken koulskoude.\nAr Stad heverkañ evel-se eo Gambia a vije enklozet klok e-barzh ar Senegal paneve ur vandennig 50 km a-hed aod ar meurvor atlantel.\nSultanelezh Brunei e diabarzh Malaysia. Brunei a ya div lodenn arvorel distag d'hec’h ober. Gallout a reer sellet ouzh distrig bihan Temburong evel un ezklozadur eus Brunei pe evel un enklozadur e Malaysia. Amañ koulskoude ez eo astennet gorread ar vro gras d'ar 'vandenn arvorel'.\nPriñselezh Monaco e Frañs.\nHa pa vefe stok Portugal, Korea hag Iwerzhon ouzh ur Stad all hepken, ez eo bras a-walc’h an digor anezho war an doureier etrebroadel evit na vefe ket sellet outo evel ouzh damenklozadurioù. Kemend-all a c’haller lavaret diwar-benn Breizh e-keñver Frañs.\nTroc’hadoù arvorel[kemmañ | kemmañ ar vammenn]\nTiriadoù zo n'haller mont dezho nemet dre dreuziñ an doureier etrebroadel. Graet e vez troc’hadoù eus ar vammvro anezho kentoc’h eget enklozadurioù rak n'int ket enklozet a bep tu gant tiriadoù estren. Da skouer :\nKêrioù spagnol Ceuta ha Melilla war aod hanternoz Maroko.\nTrevadenn vreizhveuriat Gibraltar war aod su Spagn.\nTroc’had Oecussi-Ambeno eus Timor ar Reter e diabarzh lodenn indonezian Timor (Timor ar C’hornôg) a c’haller diraez dre vor.\nCabinda, un tamm douar e norzh e vammvro Angola gennet etre Republik Demokratel Kongo ha Republik Kongo.\nTiriad rusian Kaliningrad etre Polonia ha Lituania a yae d'ober hanterenn norzh proviñs c’herman Prusia ar Reter a-raok an eil brezel bed ha bet un ezklozadur anezhi goude ar brezel bed kentañ.\nKalz broioù zo dezho troc’hadoù arvorel n'hallont ket bezañ tizhet war-eeun adal ar c’hevandir nemet dre vor pe dre aer. Skouer splannañ an degouezh-mañ eo Alaska distag eus ar peurrest eus ar Stadoù-Unanet dre Kanada. Div lodennig vihan all eus SUA da nebeutañ n'hallont bezañ tizhet nemet dre Kanada : Point Roberts e gwalarn Washington hag an Northwest Angle e Minnesota, ur c’hourenez a hed al Lake of the Woods. E lodenn su pellañ Kroatia eo rannet darn eus kontelezh Dubrovnik-Neretva eus ar peurrest eus ar vro dre un trepasig moan e Bosnia ha Herzegovina.\nGwelet ivez: Roll an enklozadurioù etrebroadel hag ar roll er pennad Ezklozadur.\nEnklozadurioù gwirion[kemmañ | kemmañ ar vammenn]\nGraet e vez enklozadurioù gwirion eus an tiriadoù zo beli ur Stad warno met n'haller ket mont eno hep treuziñ ur Stad all. Skouer vrudetañ an degouezh-mañ a oa Berlin ar C’hornôg a-raok adunanidigezh Alamagn a oa, er fedoù, un ezklozadur eus Alamagn ar C’hornôg e Alamagn ar Reter ha, dre se, un enklozadur e Alamagn ar Reter. Ouzhpenn, tammoù douaroù bihan eus kornôg Berlin a oa distag eus an tamm brasañ, lod anezho war-bouez un nebeud metroù traken. Hervez lezenn e oa meret Berlin penn-da-benn gant ar pevar galloud kevreet, ar pezh a dalveze n'halle ket Berliniz ar C’hornôg kas danvez kannaded d'ar parlamant e Bonn ha n'o doa ket keodedourien Berlin d'ober o c’hoñje.\nE-touez an enklozadurioù niverus zo bet en Europa ur mare zo bet, ne chom mui nemet ar re-mañ :\nKêr Baarle e su an Izelvroioù a ya d'hec’h ober kumun Baarle-Hertog, ur strobad 22 enklozadur belgat en Izelvroioù ; ha kumun izelvroat Baarle-Nassau dezhi 3 enklozadur e Belgia, en o mesk unan e diabarzh un enklozadur belgat.\nBüsingen en Alamagn zo un ezklozadur e kanton Schaffhausen e norzh ar Suis. Ur stroll 5 enklozadur bet krouet gant un hent-houarn zo ivez en Alamagn etre kêrioù Roetgen ha Monschau (e su Aachen). Dindan beli Belgia emaint.\nKêr Campione, en Italia zo enklozet e kanton Ticino e Suis, ha pa vefe meret, war ar pemdez, e-giz ul lodenn eus Suis. Heuliañ a ra reolennoù maltoutel Suis, implijout a ra al Lur Suis hag an annezidi anezhi ne baeont tamm tailh ebet da Italia. Dindan beli Italia emañ koulskoude.\nKêr gatalan Llívia, zo un ezklozadur e su Frañs, un nebeud kilometradoù diouzh Priñselezh Andorra.\nE reter Belarus, ez a div vourc’h d'ober ezklozadur rusian San'kovo-Medvezh'e.\nKêriadennoù Ormidhia ha Xylotimbou e Kiprenez gronnet gant Bon emren Dhekelia dindan beli Breizh-Veur. E diabarzh ar bon eo stag kreizenn dredan Dhekelia ouzh Kiprenez ha pa vefe gronnet gant douaroù breizhveuriat ha divlodennet ouzhpenn gant un hent breizhveuriad.\nEn Armenia ez eus tri ezklozadur eus Azerbaidjan. Daou anezho zo bourc’hioù e biz Armenia. An trede anezho zo lec’hiet e norzh korn-bro Nakhchivan (a zo un troc’had eus Azerbaidjan gennet etre Armenia, Iran ha Turkia).\nDiouzh an tu all ez eus ivez un ezklozadur armenian e gwalarn Azerbaidjan.\nEr-maez Europa e kaver enklozadurioù en Azia :\nMadha zo un tamm douar eus Oman enklozet en Emirelezhioù Arab Unanet (EAU). Enni emañ tiriad bihan Nahwa, un enklozadur eus an EAU e diabarzh Madha.\nWar harzoù India ha Bangladesh e distrig indiat Cooch-Behar ez eus 92 ezklozadur eus Bangladesh. Heñveldra, 106 ezklozadur indiat zo e diabarzh Bangladesh. Enframmet ez eus 21 eus an ezklozadurioù bangladeshat en ezklozadurioù indiat. 3 eus an ezklozadurioù indiat zo enframmet en ezklozadurioù bangladeshat. En ezklozadur indiat brasañ Balapara Khagrabari ez eus un ezklozadur bangladeshat Upanchowki Bhajni zo enni ivez un ezklozadur indiat anvet Dahala Khagrabari.\nTraoñienn Fergana, un takad ma kej Kyrgyzstan, Tadjikistan hag Ouzbekistan, zo enklozadurioù niverus enni. Gronnet eo Barak, ur vourc’hig Kyrgyz gant Ouzbekistan. Kêr tadjik Sarvan zo e-barzh douaroù Ouzbek ha bourc’h tadjik Vorukh a-gevret gant un tamm douar bihan e-kichen Kairagach zo enklozet e douaroù Kyrgyz. Kêrioù Ouzbek Sokh ha Shakhimardan evel an daou diriadig ouzbek bihan zo eus Qalacha ha Khalmion e norzh Sokh zo gronnet holl gant douaroù Kyrgyz.\nTri strollad enezennoù gronnet gant doureier tiriadel ur Stad all a c’haller kaout ivez :\nInizi Malawiat Chizumulu ha Likoma zo e-barzh doureier tiriadel Mozambik war Lenn Nyasa.\nEnez Martin Garcia eus Arc’hantina zo gronnet gant doureier tiriadel Uruguay ar Río de la Plata.\nStrollegezh tramor Frañs Sant-Pêr ha Mikelon zo gronnet gant doureier tiriadel Kanada. Takad Frañs a ya 24 milmor (44 km) tro d'e ober. Gras d'ur ganol a 10,5 milmor (19 km) hed e c’haller tizhout an doureier etrebroadel.\nAn aezamant bevañ e seurt tiriadoù a c’hall cheñch kalz hervez al lec’hioù. Dre vras en Europa a-vremañ eo termenet pizh an traoù ha dieub eo an dud da fiñval eus an eil bro d'eben. En Azia avat eo tennoc’h an traoù p'eo bet savet an enklozadurioù diwar dizemglevioù war ar bevennoù termenet er feuremglevioù alies. Se zo kaoz da annezidi seurt enklozadurioù bezañ kondaonet da vevañ bac’het, d'ar gwashañ pe, da nebeutañ, da welet skoilhoù diniver oc’h en em zispakañ dirazo en o buhez pemdez.\nEnklozadurioù "er fedoù"[kemmañ | kemmañ ar vammenn]\nTiriadoù zo, hag int stag ouzh o mammvro a c’hall bezañ tizhet aesoc’h dre vont tre en ur vro estren abalamour ma'z int lec’hiet en un takad meneziek pe peogwir e tremen an hent nemetañ a ya di dre ur vro estren a-raok distreiñ war douaroù ar vammvro. Gallout a reer ober enklozadurioù er fedoù pe damenklozadurioù eus seurt douaroù. Kavet e vezont a-hed kalz a harzoù, dreist-holl ar re n'int ket difennet start. Stag int ouzh ar vammvro dre un tamm douar strizh hepken peurlisesañ. Setu aze skouerioù :\nKumun aostrian Jungholz zo gronnet a bep tu gant tiriadoù alaman war-bouez ul lec’h : kribenn ur menez.\nKleines Walsertal, un draoñienn eus Vorarlberg en Aostria n'hall bezañ tizhet nemet dre an hent a dremen dre Oberstdorf e Bavaria.\nKêriadenn Suis Samnaun n'halle bezañ tizhet e-pad pell nemet dre an hent a zeue eus Aostria. Diwar-se e voe laket ar gêriadenn er-maez eus tiriad maltoutel Suis e 1892. Ha dalc’het e voe d'an dra-se ha pa vije bet savet un hent dre draoñienn Engadine e 1907-1912.\nEvit abegoù heñvel eo bet lakaet traoñienn italian Livigno, nepell eus an harzoù suis, er-maez eus takad TGO an UE.\nKêriadennoù zo e reter Estonia n'hallont bezañ tizhet nemet dre hentoù a sank e-barzh douaroù Rusia. Bleinañ a c’haller war an hentoù-se hep tamm viza ebet met difennet eo chom a-sav a-raok distreiñ da Estonia.\nMeur a feurm war an harzoù etre Danmark hag Alamagn.\nRann gornôg pellañ Kontelezh Monaghan en Iwerzhon zo enni un damenklozadur a sank e-barzh Kontelezh Fermanagh e Norzhiwerzhon.\nBourc’h Macahel e biz Turkia n'haller mont di nemet dre hent Batumi e Jorjia ha stanket eo an hent e-pad ar goañv gant an erc’h.\nPoint Roberts (Washington) zo e penn ur c’hourenez a sank er su e British Columbia a-dreuz an 49vet ledredenn. N'haller mont di dre hent eus ar SUA nemet dre Kanada.\nEnklozadurioù isvroadel[kemmañ | kemmañ ar vammenn]\nA-wechoù, abalamour d'an istor pe d'an aezamant bevañ ez eus bet savet rannoù melestradurel e diabarzh ur vro, ha dre se ez eus douaroù stag en ur c’heñver melestradurel ouzh lodennoù all. Skouerioù diniver zo. Setu a-is darn anezho :\nKumun ar Genkiz-Yuzhael a zo enklozet-mik e-barzh hini Plouvalae.\nKêr Karaez a oa enklozet e-barzh kumun Plougêr war-bouez al lodennig strizh he dispartie eus Plonevell dre ar Stêr-Iêr. Unanet eo bet an div gumun e 1956 evit mont d'ober kumun Karaez-Plougêr.\nEskoptioù Breizh a oa enno parrezioù enklozet niverus eus eskopti Dol. Gwelet Roll ezklozadurioù Eskopti Dol.\nEn Aostralia, ez a Tiriad Kêr-benn Aostralia (Australian Capital Territory (ACT)) d'ober un enklozadur eus Kembre Nevez ar Su. Merañ a ra an ACT enklozadur arvorel distag Jervis Bay war aod Kembre Nevez ar Su ivez. Resisaat a ra bonreizh Aostralia (bet skrivet kent savidigezh an ACT) e rank al lec’h dibabet evit bezañ kêr-benn vroadel Aostralia bezañ enklozet penn-da-benn e-barzh Kembre Nevez ar Su.\nEn Aostria ez eo Vienna un enklozadur e Goueled Aostria. Dedennus eo notenniñ eo bet Vienna kêr-benn Goueled Aostria betek 1986 ivez.\nE Belgia ez eo Rannvro Kêr-benn Brusel un enklozadur eus Flandrez. Souezhus eo gwelet ez eo ivez kêr-benn Flandrez. Flandrez he deus un ezklozadur, kumun Voeren, tra ma'z eus ivez un ezklozadur gant Wallonia : kumun Comines-Warneton. Tiriad kumuniezh alamanegerien Belgia a ya div lodenn zistag d'e ober. Rannet eo gant ur gumuniezh c’hallegerien.\nE Bosnia ha Herzegovina ez eo daou enklozadur Orašje ha Odžak lodek eus ar C’hevread. Enklozet int etre Republika Srpska ha Kroatia ha distag diouzh ar C’hevread dre bandennoù tanav anvet Posavski koridor zo d'ar Republika Srpska. E-doug ar brezel e Bosnia e oa ivez meur a enklozadur kontrollet gant Bosnia ha Herzegovina a oa gronnet gant an arme serb. Sarajevo a oa ar brudetañ anezho. E-mesk an enklozadurioù all dindan seziz e oa Goražde, Srebrenica, Maglaj, Bihać hag Orašje (a oa stok ouzh tiriad Kroatia).\nE Brazil ez eo an Distrig Kevredadel (Distrito Federal) un enklozadur eus Stad Goiás. Pa voe krouet Brasília, kêr-benn ar vro ha rannvro velestradurel bennañ an Distrito Federal, (nemet e vije bet rakviret abaoe 1891), e voe kemeret e-tro 6,000 km² eus Goiás evit sevel an Distrito Federal er bloavezhioù 1950 ha diazezañ Brasília krouet neuze e 1960.\nE Sina, kontelezh Xianghe, kêr Sanhe ha kontelezh Dachang Hui eus proviñs emren Hebei a ya d'ober un ezklozadur lojet etre kumunioù Beijing ha Tianjin.\nE Kolombia, Bogotá, kêr-benn ar vro, zo un enklozadur e departamant Cundinamarca ha bez' eo ivez kêr-benn an departamant.\nE Frañs ez eus un ezklozadur ec’hon a-walc’h eus departamant ar Vaucluse en-dro da kêr Valréas e-barzh an Drôme. Perzh e oa Valréas eus perc’henniezhioù ar Pab e Frañs e-kichen Avignon. Holl int bet staget ouzh ar Vaucluse p'eo bet krouet an departamantoù.\nKanton Lanventie e departamant ar Pas-de-Calais a zo enklozet e departamant an Nord ivez.\nEn Alamagn ez eo Bremerhaven un ezklozadur eus Stad Bremen.\nDadra, ezklozadur eus Dadra ha Nagar Haveli, un tiriad eus an Unaniezh (Union Territory) zo un enklozadur gwirion eus Stad ar Gujarat\nDaman zo un tiriad all eus an Unaniezh zo un enklozadur arvorel eus Stad ar Gujarat.\nPondichéry zo un tiriad eus an Unaniezh a ya kêr Pondicherry ha Karaikal (enklozadurioù arvorel Tamil Nadu), Yanam (enklozadur arvorel Andhra Pradesh) ha Mahe (enklozadur Kerala) d'e ober.\nEn Indonezia, ez eo proviñs Yogyakarta un enklozadur arvorel eus proviñs Java Greiz a zigor war meurvor Indez er su.\nEn Italia, Comune di San Colombano, anvet diwar anv ar misioner iwerzhonat Sant Koulmkell zo un enklozadur eus Milano etre proviñsoù Lodi ha Pavia.\nE Japan, ez eo lec’hiet kêriadennoù Kitayama hag enklozadur kêr Kumanogawa eus prefeti Wakayama war an harzoù etre prefetioù Mie ha Nara.\nE Malaysia, tiriadoù kevreadel Kuala Lumpur ha Putrajaya zo enklozadurioù eus Stad Selangor.\nKontelezh Trebiñu zo un enklozadur e proviñs Araba, e Kumuniezh Emren Euskadi, ha hi stag ouzh proviñs Burgos e Castilla y Leon.\nValencia he deus un ezklozadur anvet Rincón de Ademuz etre proviñsoù Teruel en Aragon ha Cuenca e Castilla-La Mancha.\nE Suis ez eus enklozet daou ganton Appenzell e Kanton St. Gallen. Kanton Fribourg eus e du zo troc’hadoù anezhañ e diabarzh kanton amezek Vaud.\nE Stadoù-Unanet Amerika :\nKêr Glendale (Colorado) e kontelezh Arapahoe zo un enklozadur eus kêr ha kontelezh Denver.\nKêr Brookline (Massachusetts), just er c’hornôg da Boston zo un ezklozadur eus kontelezh Norfolk.\nNevez zo he deus votet kuzul-kêr kêr Killington (Vermont), d'an 2 a viz Meurzh, 2004 an disparti diouzh Stad Vermont evit mont gant Stad New Hampshire zo ar bevennoù anezhi 40 kilometr pelloc’h. Adkaset eo bet ar vot-se adarre e-pad un emvod eus ar c’huzul e Meurzh 2005 goude d'ur strollad annezidi bezañ savet ar goulenn votiñ war an divoud en-dro. Emañ Stad New Hampshire o studiañ an disrann, Stad Vermont avat a nac’h komz a-zivout ar c’hraf-mañ ha ne studio ket ar goulenn disrannañ.\nKêr Carter Lake (Iowa), bet e penn-kentañ er reter d'ar Stêr Missouri zo deuet da vezañ stag ouzh Nebraska e 1877 da-heul disc’hlann ar stêr he deus lammet er-maez eus he naoz hag he deus laosket lenn oxbow er reter eus kêr. Ur prosez hir ha padus a savas da-heul; a-benn ar fin e tivizas Lez-varn Uhelañ ar Stadoù-Unanet (Supreme Court of the United States) ne oa ket bet cheñchet an harzoù orin gant kemm trumm red ar stêr hag e oa c’hoazh Carter Lake ul lodenn eus Iowa. (Nebraska v. Iowa, 143 U.S. 359 (1892)). Un dekred klozañ a voe embannet gant al lez-varn evit leuskel Nebraska hag Iowa da sevel un emglev etrezo a zoujfe d'ar setañs, ar pezh a voe graet. (145 U.S. 519 (1892)).\nEnez Humarock, stag ent melestradurel ouzh Scituate (Massachusetts) zo bet dispartiet diouzh ar peurrest eus kêr gant barr Blizzard 1898 ma voe diheñchet genoù an North River. N'haller mont d'an enez nemet dre ur pont liammet ouzh Marshfield, Massachusetts.\nLodenn gornôgañ kontelezh Fulton e Kentucky a ya d'ober un tamm douar anvet Madrid Bend. Lec’hiet eo e-barzh ur pleg eus Stêr Mississippi, distag eus he mammstad. Neb a dreuzfe ar stêr adal Madrid Bend en em gavfe er Missouri; Hent nemetañ ar vro a ya penn er su betek an Tennessee.\nE 1895 pa voe savet an Harlem River Ship Canal en em gavas Marble Hill ur rann vihan eus norzh Manhattan en digenvez. Diwezhatoc’h e voe staget ouzh ar Bronx pa voe leuniet ouf Spuyten Duyvil. Ent melestradurel ez eo c’hoazh lodek eus Manhattan m'eo stag outañ dre pont Broadway.\nEnez Riker kreizenn vac’hañ New York a seller outañ evel ouzh ur c’harter eus ar Bronx met n'haller mont di nemet dre pont Enez Riker a echu e karter ar Queens.\nLiberty Island e New York, al lec’h m'emañ Delwenn ar Frankiz zo un tamm eus kêr New York daoust m'emañ eus tu bevennoù Stad New Jersey lakaet e-kreiz Stêr Hudson.\nMeur a sez kontelezh eus Stad Virginia zo enklozet e kontelezhioù servijet ganto hep na vijent lodek enno. Ouzhpenn, ez eus ivez un nebeud kêrioù enklozet e kontelezhioù. Kement-se n'hall bezañ nemet abalamour da lezenn Virginia a embann ez eo emren an holl gumunioù dezho ar statud kêrioù eus nep kontelezh.\nE-pad ar brezel diabarzh (American Civil War) e nac’has Winn Parish e Louisiana en em zisrannañ eus an Unaniezh. Dont a reas evel-se da vezañ un enklozadur eus an Unaniezh e-touez Stadoù Kengevreet Amerika.\nOuzhpenn d'an holl draoù-se eo bet bruzhunet an douaroù e diabarzh kalz mirvaoù indian etre perc’henniezhioù prevez mesket gant aotrouniezhioù ar meuriadoù, kontelezhioù, kêrioù, Stadoù hag aotrouniezhioù kevreadel en un heuliad urzhazoù melestradurel diboell-rik.\nEnklozadurioù etnek[kemmañ | kemmañ ar vammenn]\nGraet e vez enklozadurioù etnek eus kumuniezhioù ur strollad etnek e diabarzh un takad ma vez ar muianiver gant ur strollad etnek all. Skouerioù eus se zo evel ar getoioù yuzevien ha shtetloù, barrioioù ha Chinatown. Ur yezh, ur sevenadur, ur reizhiad armerzhel disheñvel a c’haller da gaout en takadoù-se. Un enklozadur etnek Hungarat zo e Transilvania e Roumania. Bez' ez eus bet un drevadenn Yuzev e Kaifeng e China; testeniekaet eo adal an XIIvet kantved. Goude an eil brezel bed koulskoude ne chome ket nemeur a roudoù eus ar sevenadur-se. Ma c’hall Mirvaoù indian SUA ober o mad eus un damaotrouniezh war o zachenn, peurliesañ e vezont enklozet penn-da-benn e diabarzh ur Stad amerikan.\nEztiriadelezh[kemmañ | kemmañ ar vammenn]\nKalz a vroioù a sell ouzh tachenn kannati ar broioù estren evel ouzh un tamm eus tiriad ar vro eo stag ar c’hannati outi kentoc’h eget ouzh un tamm eus o bro; ne sell ket lezennoù ar vro m'emañ staliet ar c’hannati ouzh tachenn ar c’hannati hec’h-unan. Meur a dachenn evel-se zo d'ar Broadoù Unanet (ABU), peurgetket e New York er Stadoù-Unanet. En un doare pleustrek, an dachenn-se n'eo ket lodek eus SUA ken rak roet eo bet ar gwirioù klok warni d'an ABU. Gallout a reer sellet ouzh se kentoc’h evel skouerioù a eztiriadelezh ha neket evel enklozadurioù. 13 savadur bennak zo da kêr-Stad ar Vatikan e kêr Roma ivez, er-maez enklozadur ar Vatikan, e-lec’h ma talvez an eztiriadelezh.\nDa SUA eo an tamm douar dindan ar monumant e koun John F. Kennedy e Runnymede er Rouantelezh Unanet. Gallout a reer sellet outañ evel ur skouer a eztiriadelezh kentoc’h eget ouzh un enklozadur/ezklozadur gwirion.\nRoll ar broioù dezho harzoù gant ur vro all hepken\nRoll enklozadurioù eskopti Dol\nLiammoù diavaez (e saozneg)[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Enklozadur&oldid=1942108 »


Buhez ar Sent/1894/Mac’harit a Gortoonn - Wikimammenn\nBuhez ar Sent/1894/Mac’harit a Gortoonn\n◄ Tarez Mac’harit a Gortoonn Leandr ►\nHogen, Doue en doa roet da Vac’harit eur gened hag a denne varnhi sellou ann holl. Mes siouaz! o veza ne anaie ket c’hoaz ar bed, ne zifiziaz ket aoualc’h anezhan, ha d’ann oad a drivac’h vloaz ec’h en em lezaz da veza touellet gant eunn dijentil iaouank a deue da dremen ann hanv varnhed eur c’hart heur bale diouz he c’hear. Eunn nozvez e kuiteaz ti he zad enn eur grena evit mont gant ann dijentil-ze da Vonte-Pulsiano, el leac’h m’edo o chom.\nMac’harit ne jomaz ket da varc’hata. Epad eiz dez dioc’htu e furchaz kement kougn-tro, kement pleg ha displeg a ioa enn he c’houstians, evit gellout diskleria piz d’he c’honfesour holl bec’hejou he iaouankiz hag he bugaleach. Pa oue echu he c’honfesion ganthi e kommuniaz, ha goude ar gommunion Doue a lavaraz d’ezhi erfin : « Va merc’h ! » Ar gomz-ma a lakeaz ar benitantez santel da vont er meaz anezhi he-unan. « — O hano dous, emezhi, hano dudiuz am boa kement a vall da glevet! Doue en deuz great he verc’h ac’hanon ! Ia, « va merc’h, » en deuz lavaret d’inn va Zalver Jezuz ! »\nAdtapet diwar « https://br.wikisource.org/w/index.php?title=Buhez_ar_Sent/1894/Mac’harit_a_Gortoonn&oldid=23587 »


Pladenn-weuz - Wikipedia\nMaouez eus ar bobl moursi, astennet he gweuz izelañ hep ar bladenn (2005)\nUr bladenn-weuz zo un doare toullgorferezh. Toullet e vez ar weuz, peurliesañ an hini izelañ met a-wezhoù ivez an hini uhelañ pe c'hoaz'h o-div war un dro, evit plantañ enni ur bladenn, great gant koad pe pri. Tamm-ha-tamm e vez astennet e vez an toull evit gallout implijout pladennoù brasoc'h-brasañ bewezh. Un doare labret astennet eo neuze.\nImplijet e vez pladennoù-gweuz gant meuriadoù resis eus Afrika hag eus Suamerika ha Norzhamerika.\n1 Pladennoù-gweuz hengounel\n1.1 En Afrika\n2 Pladennoù-gweuz a-vremañ\n4 Pennadoù kar:\nPladennoù-gweuz hengounel[kemmañ | kemmañ ar vammenn]\nEn Afrika[kemmañ | kemmañ ar vammenn]\nA-wechoù en Afrika e vez tennet an daou pe pevar dant izelañ eus dirak war un dro.\nGwechall e krede an dud e skeudenne brasder ar bladenn pe renk kevredigezhel pe ekonomikel a oa d'an den en e veuriad. Hiziv avat e kreder e tenn kentoc'h brasder ar bladenn da begen bras eo deuet an toull da vezañ evit gallout he flantañ e-barzh.\nAr bobl sara (Tchad): betek ar bloavezhioù 1920 ec'h implije ar maouezed pladennoù plantet er weuz uhelañ;\nAr bobl makonde (Tanzania ha Mozambik): betek nevezig 'zo e veze gwisket pladennoù er weuz uhelañ;\nAr pobloù sourma ha moursi (Etiopia): hervez an hengoun e vez toullet gweuz ar bried gant he c'henmeuriadezed etre 6 ha 12 miz a-raok dimeziñ, ha hi etre 15 ha 16 vloaz. War a seblant avat, hiziv e tibab ar merc'hed etre 13 ha 16 vloaz toullañ o gweuz evit plantañ ur bladenn enni pe get.\nAr pobloù nouba (Soudan) ha lobi (Ghana, Burkina Faso hag Aod an Olifant): toullet e vez an diweuz evit plantañ enne stouvoù kentoc'h evit kant plaen.\nE Suamerika e vez graet ar pladennoù gant koad skañv hogozik atav.\nE meuriadoù 'zo eus Amazonia e vez toullet o weuz d'ar baotred pa guitaont bed ar maouezed ha mont da chom e ti ar wazed  Bez' e c'hell bezañ liammet ar pladennoù-gweuz ouzh ar gomz hag ar c'han, ha gwisket e vez pladennoù bras gant ar gadourion pe ar brezegerion veur, evel da skouer Raoni eus ar bobl kayapo.\nAr bobl suyá (Brazil): gwezhall e veze gwisket pladnnoù gant ar wazed. Bremañ ne ra ket gante an darn vrasañ dioute avat;\nAr bobl botocudo (Brazil): er c'hantvedoù tremenet e veze implijet pladennoù-gweuz koulz gant ar wazed ha gant ar maouezed.\nAr bobl zo'e (Brazil): gwisket e vez pladennoù-gweuz gant ar bobl a-bezh, koulz ar wazed hag ar maouezed. Stumm ur stouv a zo dezhañ avat kentoc'h evit ur c'hant plaen.\nE Norzhamerika e veze gwisket pladennoù-gweuz gnt maouezed eus ar pobloù haida, tsimshian ha tlingit evit diswel e oa prest ur vaouez da eurediñ. Lidet e veze staliadur ar bladenn gentañ gant ur ouel vras.\nPladennoù-gweuz a-vremañ[kemmañ | kemmañ ar vammenn]\nAbaoe un toullad bloavezioù e vez gwisket pladennoù-gweuz e broioù ar C'hornôg (Europa, Norzhamerika...) ivez.\n↑ Raoni - Le combat d'un chef Indien d'Amazonie\nAdtapet diwar « https://br.wikipedia.org/w/index.php?title=Pladenn-weuz&oldid=1848592 »


Hag istorel eo Jezuz ? Eil lodenn : Ha doue eo Jezuz Krist ?\nHA DOUE EO JEZUZ KRIST ?\nIntroduction | Lodenn gentañ : Hag istorel eo Jezuz ?\nAn dae dreist-kred en istoregezh Jezuz eo e c'hellfe e anv bezañ liammet ouzh bezoud Doue. Unan eo eus an abegoù m'o devez kemend-all a dud poellek diaesterioù bras kenan oc'h anzav istoregezh Jezuz : aon o deus, en ur lavarout ya, d'en em gavout rediet da anzav e zoueegezh. E-touez holl dud an istor ez eo Jezuz an hini a zegas gantañ ar muiañ a gilenebiezhoù. E c'houlenn : " Ha c'hwi, petra a lavarit-hu ez on-me ? " a gas en tu-hont d'an istor ha d'ar bezoud. N'eo ket Jezuz hepken, ni eo a zo anv ac'hanomp.\nN'omp ket mennet da respont en un nebeud pajennoù, nag evit pep unan, d'ar c'hudennoù-se. Kinnig ne reomp ken nemet digeriñ un nor war ar c'hevrin. Setu ar c'hrafoù emaomp o vont da zegas :\nDaoust hag en em dremen a ra Jezuz da Zoue ? Ha dianzav a ra bezañ den ?\nJezuz ha keal ar filozofed ;\nDiac'hinad Jezuz-den ha Jezuz-Doue ;\nPerak hevelep Doue ha neket un all ?\nPeseurt skeudenn a ro eus Doue ? Jezuz Krist ?\nPa vez kemeret a-zevri bezoud istorel Jezuz Krist, e c'heller en em c'houlenn hag en em selle evit gwir evel Doue, p'en gweler kement evel un den gwirion.\nDarn eus ar veizourion a-vremañ a lavar groñs n'en em selle ket Jezuz Krist evel Doue : gant e ziskibion e vije bet kaeraet an istor goude e varv.\nGwir eo en em ziwall Jezuz gant evezh e derou e vuhez foran da vezañ galvet ar Mesiaz, ur ger kevrinus met a bouez bras evit Yuzevion e amzer. Kuzhat ha klask a ra kuzhat e ve Sant Israel, ar Mesiaz, Mab Doue anezhañ.\nAezet eo da zisplegañ. Edo ar Yuzevion end-eeun o c'hortoz ur Mesiaz, er c'hantved kentañ, ur Mesiaz na ouied ket re vat piv e vefe, ha Krist zo ur ger gresianek o talvezout kement ha Mesiaz, an hini en deus resevet un arouez dre an olev benniget gant Doue evel ar roue David. Met disheñvel e oa ar goanag-se hervez an dud : evit ar vroadelourion gravezel (ne oa ket diforc'h etrezo), e oa ar Mesiaz da vezañ un dieuber politikel o tegas en-dro da Israel an dishualded diouzh ar Romaned. Evit darn all, evel ar Werc'hez Vari, Elizabed, Simeon, Anna, h.a., ez eo kalz donoc'h, ar Gortoz eo eus Promesa Doue, promesa ar silvidigezh, promesa an dasorc'h (ar Farizianed ivez ma komzer kalz anezho en Avieloù hag en Oberoù an Ebestel, a grede e dasorc'h ar re varv).\nHevelep promesa gant Doue avat, den ne ouie c'hoazh petra e vo : emañ Jezuz o vont d'e ziskuliañ bep un tamm, en ur ziwall da reiñ pouez da skeudennoù faos ar Mesiaz.\n"MAB AN DEN"\nMeur a wech en Aviel, e komz Jezuz eus " Mab an Den ", en ur lakaat tamm ha tamm warnañ e-unan ar c'herienn-mañ. Pehini a oa he ster ?\nEn ul levr eus an Testamant Kozh, levr Daniel, emañ ar c'herienn ha skeudenn ar Mab-an-Den-mañ. (Daniel 7, 9-14 ; 15-28). Talvezout a ra ken ha ken un den, mab an den anezhañ, eus saviad mab-den, hag un den o trehontiñ ent kevrinleun saviad mab-den, " ur vestroniezh trafadel eo e vestroniezh ha ne vo ket lamet kuit ", ha " setu o tont war goabrennoù an oabl evel Mab an Den ".\nAr profed Ezekiel endeo en doa komzet (Ez. 1, 26) eus ur boud azezet war garr brudet Ezekiel, ur boud heñvel ouzh un den, dezhañ war un dro klod Doue.\nNeuze 'ta, daoust pegen kevrinus e c'hell bezañ an dremm-hont eus Mab an Den en amzer Jezuz, hevelep titl emañ o vont da arc'hañ evitañ dirak barnerion lez-varn vras ar Yuzevion, ar Sanhedrin : " Diwar vremañ e vo Mab an Den azez en tu dehou da c'halloud Doue " (Lk 22, 69). Ha neuze e kendalc'h an danevell : " An holl a lavaras : Te zo mab Doue eta ? Hag e tisklerias dezho : C'hwi a lavar mat, me zo " (Lk 22, 70).\nDiverromp : Jezuz en deus arc'het e gwirionez, d'e goulz, an devoud bezañ Doue. Ha war an hevelep tro en deus arc'het ivez an devoud bezañ un den evit gwir : " Ennoñ-me, emezañ well wazh, Doue zo en em c'hraet den evit degouezhout ganeoc'h (10) ". Hevelep diskleriadur a zeu gant Jezuz gant ton, d'ar pred ma oar emeur o vont d'e gondaoniñ d'ar marv en abeg da gement-se.\nDarn a c'hellfe soñjal, p'emañ Jezuz Krist oc'h arc'hañ bezañ Doue, ez eo hepken diouzh meiz filozofel ar Yuzevion. Peseurt darempredoù a c'hellfe bezañ etre hevelep Doue ha Doue ar filozofed ? Un Doue, lakaet e ve anezhañ, diazezet a bep amzer war an nebeutañ a berzhioù.\nMoarvat en deus Jezuz Krist soñjet er gudenn. Arc'het en deus bezañ war un dro Doue Israel ha Doue an hollved hervez ar poell. Un arroud deskus ez eus en Aviel er c'heñver-se (Yn 8, 56-58). Emañ ar Yuzevion o tabutal gantañ ha setu an arroudenn bennañ :\n" "Abraham, ho tad, a dride gant ar c'hoant da welout va deiz. Gwelet en deus ha karget eo bet a levenez."\nNeuze e lavaras ar Yuzevion dezhañ : "N'out ket c'hoazh hanter-kant vloaz hag Abraham 'z pefe gwelet !"\nRespont a reas Jezuz dezho : "E gwirionez, e gwirionez, me a lavar deoc'h, a-raok da Abraham bezout, me zo". "\nO klevout kement-se e kemeras ar Yuzevion mein da zarc'hav gantañ, rak arc'hañ a rae an doueelezh, ober a rae Doue anezhañ. Evel ma nac'hent e sellout evel Doue, n'o doa ken nemet barn edo o vlasfemiñ, edo neuze o wall-gunujenniñ Doue.\nMet ar pezh a zo dedennus evidomp n'eo ket nac'hadenn ar Yuzevion hag he disoc'hoù, hogen diskleriadenn Jezuz.\nHag ur souezh eo hevelep diogeladenn oc'h ober dave war un dro da destennoù kozh ha spesadel Israel hag o kas ivez d'an Doue a c'hall goulenn pep den. An distro da framm ar Bibl, spesadek da Israel, a ziskouez en deus Doue an Testamant Kozh en em ziskouezet da vMoshe dre an anv : " Me zo ", " Me an hini a zo " (Erm. 3, 14) hag evel Doue Abraham, Iza'hak ha Yaakov (Erm. 3, 6).\nPa lavar " Me zo " e diavaez an amzer, ez arc'h Jezuz an doueelezh hervez mennadoù ar filozofed, da lavarout eo an drafadelezh pe ar bremañ trafad. Doue n'en deus na ganedigezh na diwezh. N'emañ e vezoud e dalc'h nep hini. Eñ zo war un dro Doue Abraham, Is'hhak ha Yaakov, Doue an Israeliz ha Doue ar grouadelezh.\nEvit skoaziañ da gompren, dibabomp ur skeudenn eus an Testamant Kozh, dres d'ar mare m'en em ziskouez Doue da vMoshe evel " An hini a zo " : istor ar Vodenn flamm.\nUn emziskouezadenn gaer meurbet eo gant Doue o kemenn war-dro 1 500 vloaz en a-raok mister Jezuz Krist, gwir Doue ha gwir den.\nMoshe, o tiwall tropelloù e dad-kaer Yetro, a wel war venez Sinai ur bod o teviñ hep kuzumiñ (Erm. 3). Tostaat a ra evit gwelout ar burzhud-se,, hag eus ar bod e komz ur vouezh outañ :\n" Me zo Doue da dadoù, Doue Abraham, Doue Izag\nha Doue Yakob. "\nMoizez, nebeut goude, a c'houlenn e anv digantañ, hag e respont : " Me eo an hini a zo ". D'ar gomz-se eo e rae Jezuz meneg e-kerz e zael gant ar Yuzevion usveneget : " Me zo ". Hogen ar skeudenn estlammus eus ar vodenn o teviñ hep kuzumiñ eo ivez ar skeudenn eus an Doue krouer. An Doue hollc'halloudek o tont en e grouadelezh, er vodenn-hont ; hag, e-lec'h pulluc'hañ pep tra, e-lec'h lakaat pep tra da darzhañ, gant e c'halloud ken bras ma 'z eo gouest da ziskouez e ouezvoud aroueziet gant an tan, hep na vije distrujet nag un delienn nag ur gorzenn eus ar bod.\nEvel-se, pa 'z eo deuet Doue da zen, n'en deus lakaet e hollc'halloud netra da darzhañ e natur mab-den. Setu pezh a embann an Iliz pa lavar ez eo Jezuz Krist gwir Doue ha gwir den.\n" Doue gwirion eus Doue gwirion, ganet ha n'eo ket graet, kennatur gant an Tad .\nEvidomp-ni, an dud, hag evit hon silvidigezh eo diskennet eus an neñv, ha korf en deus kemeret dre nerzh ar Spered Santel eus ar Werc'hez Vari, ha den eo deuet da vezañ. "\nSetu Kredo Nikeia-Konstantinopolis o reiñ an diverrañ eus ar Feiz kristen.\nIV. PERAK DOUE JEZUZ KRIST HA NEKET UN ALL ?\nDre Jezuz Krist hon eus anavezet an Doue-Treinded, an hini a zo unan e tri Ferson, an Tad, ar Mab (Jezuz Krist) hag ar Spered Santel. Met daoust ha rediet omp da grediñ e Jezuz Krist, pe gallout a reer kaout doueed all ?\nN'hell bezañ nemet un Doue ; neuze 'ta, mard eo Jezuz Krist, eñ eo Doue (e tri Ferson, dezho an un karantez, an un mennantez). N'eus tu ebet da gaout unan all a-gevret gantañ, anez se ne vije ket Doue an hini kentañ, ar Peurvoud.\nHa neuze ? Daoust ha krediñ a c'hellfen en un Doue estreget Jezuz Krist ? Mar kavit un Doue gwelloc'h eget Jezuz Krist, kemerit eñ. Evit a sell kavout ur gravez all, setu ar pezh a lavare Talleyrand. Edo unan eus paotred ar " Sklerijennoù " o kinnig, e-kerz an Dispac'h, ober ur gravez nevez gant ar Rezon da gemer lec'h ar gristeniezh. Ha fellout a rae dezhañ tizhout war an divoud-se mouezhioù ar gannaded. A-benn pemp munutenn e savas Talleyrand war e gomz en ur lavarout : " Ho krediñ a raimp a-youl gaer, aotrou, pa viot marv evit ho kravez ha pa zeuot da vev tri deiz goude ".\nV. PESEURT SKEUDENN A RO JEZUZ KRIST EUS DOUE ?\nKendalc'h ar respont eo d'ar goulenn a-raok. Kalz a dud o deus aon rak Doue. Un deiz bennak, e Siberia, nebeut amzer goude diwezh ar gomunouriezh (1992), e reas studierion ar goulenn-mañ ouzhimp : " Bremañ pa 'z omp dieubet diouzh ar gomunourion, ha dont a raimp da vezañ sklaved da Zoue ? "\nPa reer ar goulenn-se da Jezuz Krist, e respont damdost kement-mañ, neket dre gomzoù, hogen dre oberoù :\nAn Doue ma 'z omp-ni, va Zad ha me, a ziskouezan deoc'h da Nedeleg, pa 'z on ganet en ho touez. Dont a ran er bed evit ho taremprediñ evel ur bugel, neket evel un diktatour hollc'halloudek.\nKomprenit-hu neuze ar pezh a glaskan : neket pouezañ war ho rezid dre an nerzh pe an aon, met ho tegas da 'm c'harout. Ha ne vez ket karet nemet a-youl gaer.\nE-touez meur a hini all, ez eo skeudenn ar pardon eo a ro dimp Jezuz Krist.\nWar ar groaz, tra m'emañ o vervel, e lavar Jezuz d'e Dad : " Pardonit dezho, rak n'ouzont ket petra a reont ".\nHa neuze, war ar groaz adarre, d'an torfedour, d'al laer mat, o lavarout dezhañ : " Jezuz, bez soñj ac'hanon pa zeui e'z Rouantelezh ", e lavar Jezuz :\n" E gwirionez, e gwirionez, me a lavar dit :\nhiziv e vezi ganin er Baradoz "\n(Lk 23, 42-43).\nAn Doue o pardoniñ hag o reiñ ar Baradoz, ha gwelloc'h Doue ez eus egetañ ?\n(10) Evel just, a-hed e vuhez foran, e ra Jezuz gant troioù-lavar disheñvel ha parabolennoù evit lavarout an devoud ken souezhus : ar gour hag e bried, Rouantelezh Doue, Mab da Vestr ar winienn, ar Berlezenn brizius. Met " Mab an Den " zo a-walc'h amañ evit digeriñ ar gudenn.


Buhez ar Sent/1912/Gouel an Holl Zent - Wikimammenn\nBuhez ar Sent/1912/Gouel an Holl Zent\n◄ Ar Vered hag an Iliz Gouel an Holl Zent Kado ►\nKentan devez a viz Du\nGOUEL AN HOLL ZENT\nGaudeamus omnes in Domino, a lavar d’imp hirie Hon Mamm zantel an Iliz. En em laouennaomp holl en Otrou, ma bugale ger, emezi ; savet ho taoulagad warzu an nenv, gwelet ar bobl a zent ha n’hall den niveri, a bep bro, a bep gouenn hag a beb yez, en o zav en harz an trôn ha dirak an Oan, saeou gwenn-kann endro d’eze, al lili hag ar roz etre o daouarn.\nKlevet aneze o kanan da Zoue, en eur deurel o c’hurunennou dirak e drôn : « D’ec’h-c’houi, Otrou, eo ar gloar, an enor hag ar galloud, rak c’houi ho peus krouet pep tra, ha n’eus netra nemet dre ho polonte. »\nKlevet telennourien ar baradoz o telennan war o zelennou kanaouen neve an Oan :\n« An Oan-Doue a zo bet lazet evit dasprenan an dud gant e wad ; Hennez eo a dle kaout galloud, furnez, nerz, enor, gloar ha bennoz. »\nHag an diskanerien o tiskanan : « D’an Hini a zo azezet war an trôn, ha d’an Oan, bennoz hag enor, ha gloar ha galloud eus an eil kantved d’egile da virviken. »\nEvit en em gaout el lec’h m’emaent, ar zent-se o deus bet eur mor a enkrez da dreuzi, ha gwennet o deus o zaeou en gwad an Oan.\nAbalamour da ze emaent dirak trôn an Otrou Doue hag e servijont anezan noz-de en e Dempl, hag an Hini a zo azezet war an trôn a chomo en o c’hreiz.\nN’o devo mui na naon na sec’hed ; nag an heol, na tommder ebet ne gouezo warneze ; rak an Oan a zo en kreiz an trôn a reno aneze, hag o c’haso da feunteuniou an doureier a vue, ha Doue a zec’ho an holl daerou eus o daoulagad.\n— E-touez ar zent-se eman ar Batriarched, a oa ken krenv o fe er Zalver da zont ; ar Brofeted, a embannas rouantelez an drugare ; an Ebestel, ha n’halle netra miret oute da brezek dre ar bed anaoudegez ha karante Jezuz-Krist ; ar verzerien, hag a skuilhas o gwad kentoc’h evit nac’h o fe ; êle an douar, a viras dinam lili arc’hantet o gwerc’hded ; an dud desket, a zo bet, dre o deskadurez, sklerijen ar bed ; an dud vat, a zo bet, dre o vertuziou. holen an douar.\n— E-touez ar zent-se eman ar re a zo bet paour a spered ; ar re a zo bet habask ; ar re o deus gouelet ; ar re o deus bet naon ha sec’hed eus ar wirione ; ar re a zo bet trugarezus ; ar re a zo bet glan a galon ; ar re a gare ar peuc’h ; ar re a zo bet heskinet evit ar wirione.\n— Etouez ar zent-se eman tud hon bro, tud ha n’o deus grêt trouz ebet o tremen war hent ar vue, tud hag hon deus bevet gante, tud hag hon deus karet kalz, hag o deus karet ac’hanomp muioc’h c’hoaz ; tud hag o deus desket d’imp anaout ha karet an Otrou Doue...\n— Hirie eman o gouel ; kasomp d’eze hon meuleudiou mesket gant hon fedennou. El lec’h m’int en em gavet, ni ive a c’hall en em gaout : n’hon deus nemet heuilh o roudou hag ober ar pez o deus grêt. Siou fall o devoa eveldomp ; marteze zoken oa gwasoc’h o re evit hon re ; mes deut int a benn aneze ; kizellet o deus o eneou gant kizel ar boan, epad pell amzer, ha deut int da vezan mignoned an Otrou Doue.\nAr pez o deus grêt, red eo d’imp hen ober ive ; peotramant e vefe gwell d’imp ne vijemp ket bet ganet biskoaz ; an ifern a zo ken euzuz, ar baradoz a zo ken lirzin !\nSant Augustin hag e vamm, santez Monika, a oa eun abarde e-tal ar mor, en kêrig Osti, hag en keit ma oant o sellet ouz bravente ar vro, e oent savet a spered hag a galon betek an nenv. Mes ne bignjont ket pep-hini d’e dro ; pignal a rejont an eil krog a-vriad en egile, o rei da anaout an eil d’egile an dudi a garge o c’halonou. An daoulagad o paran war daoulagad Doue, ar galon o ’n em harpan war galon Doue, hag an daouarn krog en daouarn ar re a garomp ; an dra-ze, o padout da virviken, eo ar baradoz.\nHa c’hoaz, nan, n’eo ket an dra-ze eo ar baradoz, rak sant Pôl a lavar : « Lagad an den n’eus ket gwelet, nag e galon n’eus ket tanvaet ar pez a zo ôzet gant Doue d’ar re a zo karet gantan. »\nAdtapet diwar « https://br.wikisource.org/w/index.php?title=Buhez_ar_Sent/1912/Gouel_an_Holl_Zent&oldid=38436 »\nKemmoù diwezhañ degaset d'ar bajenn-mañ d'an 9 Gou 2012, da 12:06.


Faot a ra deoc'h gounit plasoù evit abadenn tan-ha-kurun Santez-Anna-Wened ? - Ar Gedour\nAccueil>Actualités / Keleier>Faot a ra deoc’h gounit plasoù evit abadenn tan-ha-kurun Santez-Anna-Wened ?\nFlorent Grouin 25 juillet 2021\t1 Commentaire 92 Vues\nBep bloaz e vez aozet un arvest en enor da Santez-Anna-Wened e Keranna, un abadenn tan-ha-kurun (“Son ha Gouleier” e galleg prop ha flour) diwar-benn Yvon Nikolazic ha Pierre de Keriolet. Ar sizhun a zeu e vo kinniget deoc’h gant Ar Gedour gounit plasoù evit mont da welet an arvest, evel bep bloaz abaoe un nebeud bloavezhioù ‘zo.\nEvit goût penaos, ha pegoulz e vo posupl gounit plasoù, ret e vo deoc’h bout aketus, ha sellet ouzh Ar Gedour bemdez ar sizhun a zeu war hol lec’hienn, hor rouedadoù sokial, pe sellet pizh ouzh al lizher-kelaouiñ.\nDre an arload ARZONE\nPosupl e vo deoc’h gounit daou blas ivez a-drugarez d’ar vandenn-treset “Keranna l’histoire de sainte Anne d’Auray“. Muioc’h a ditouroù a vo roet deoc’h a-benn nebeud, met bez e c’hellit dija pellgargañ an arload ARZONE war Google Play pe war ar Playstore.\nEmgav bemdez war lec’hienn Ar Gedour evit bout sur da gemer perzh er genstrivadeg.\nUr c’hinnig ispisial evit ar re goumanantet d’al lizher-kelaouiñ\nMa ‘z oc’h koumanantet d’al lizher-kelaouiñ (hag evit ar re goumanantet nemetken), e vo kinniget deoc’h un distaol ispisial evit mont d’an abadenn. Poent e deoc’h c’hoazh en em enskrivañ evit resevout keleier Ar gedour.\nMots-clésbrezhoneg sainte anne d'auray santez anna gwened Santez-Anna-Wened\nNe fell ket din diskouez un tremen-hent yec’hed evit mont ‘ba tachenn Santez Anna !


Pajenn:Marrec - Doctrin ar guir Gristen.djvu/410 - Wikimammenn\nPajenn:Marrec - Doctrin ar guir Gristen.djvu/410\nconspectu meo mensam adversùs eos qui tribulant me . En amzer ne ouzomp petra da ober, na pe-leac’h en em drei, etouez dangerou ar bed, tostaomp gant an dispositionou requis, ous ar gommunion, hac e recevimp an ners hac ar sclerigen a bere hon deus ezom : accedite ad eum et illuminamini . Ne zanter quet ar vâd a ra ar gominunion d’an ene, evel ne zanter quet ar blanten o crênvaat hac o cresqui, mæs ne dê quet nebeutoc’h guirion penos e crêva hac e cresq… Ar remejou a bræserv an dud ous ar c’hlênved, a zo da nebeuta quer precius evel ar re a rent ar yec’het ; hoguen ar gommunion santel a ra an eil hac eguile ; crêvaat a ra hon ene hac e furifia a ra eus ar pec’hejou veniel a gometomp ; hor præservi a ra eus ar pec’hejou marvel, o vouga ennomp an tân eus hor goal inclinationou, o rei deomp horrol eus ar pec’het, hac oc’h ober deomp caout joa ha contantamant e servich an Autrou Doue, eus a behini e rent deomp al lezen douç hac agreabl : evel-se ar c’honcil a Drant a lavar penos ar gommunion a zo er memes amzer ur remed hac ur præservatif : antidotum quo liberamur a culpis quotidianis et a peccatis mortalibus præservamur .\n4° Ar gommunion sanlel a zo evidomp un erres eus ar vuez eternel : er c’hontrajou a ra an dud etrezo e roer alies erres ; hoguen deiz hor badiziant ez eus bet græt evel ur c’hontrat mutuel etre Doue ha ni; Doue, eus e gostez, en deus prometet deomp ar vuez eternel, hac evit erres eus e bromessa, e ro deomp er gommunion e gorf, e voad , e ene hac e zivinite ; ni hon deus prometet dezan fidelite ; ha ne quet dê just e raffemp dezan ive hor c’halon en erres eus ar bromessa\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/410&oldid=100266 »\nKemmoù diwezhañ degaset d'ar bajenn-mañ d'an 26 Meu 2017, da 20:28.


Pajenn:Le Clerc - Ma beaj Londrez, 1910.djvu/152 - Wikimammenn\nPajenn:Le Clerc - Ma beaj Londrez, 1910.djvu/152\nkoulz. Gwir ê n’o deus bet tôl ebet d’ober aboe eun heur goude kreiste, lôsket m’int bet gant o fatron evel ma ve lôsket ar vicherourien en Londrez bep sadorn d’abarde. Eur pennadig brao e pad hon c’hoan. Ha c’hoaz ne bad ket awalc’h evit en oll dreo hon deus da laret. Goude mac’h omp savet eus tôl, e kendalc’homp gant hon c’hôz e sal ar vutunerien, ha n’eo ket diviet ganimp an danve komz pa deu ar c’houlz evit Emile Poullin da gemer hent Albert-Hall evit bodaden ar bôtred.\nNag a chans an neus ! Bet an neus eur garten digant eun avokad eus Paris hag en em gave kazi dalc’hmat en hon c’hompagnonez, ha na felle ket d’ean mont d’ar vodaden. Ni hon devoa goulet kartenno pell e oa : mes respont ebet. M’oarvat ne oa ken hini ’bet.\n« Deut d’ambroug ac’hanon, eme Emile da Varcel ha d’Andre ; deut betek du-hont : marteze e c’hellfet dont ebarz d’am heuilh. »\n— « Ya awalc’h » eme an daou Dredreziad. Hag irit o laret d’imp « trugare ! » hag, eun tamm anoaz en o c’halon, « Kenavo ! »\nTremen koulz a oa d’hon fotred yaouank mont en dro.\nPac’h arrujont e kichen Albert-Hall e oa eno eur mor a dud. N’hellas ket zo ket Emile Poullin tostât, kaer an nevoa diskoe e garten. Piw ’ta eus ma anaoudegez a lavaro d’in penôs eo bet kont gant bodaden ar bôtred ? Den ebet, siouas ! Mes an de-warlerc’h (oh ! nan : ar voulerien na labouront ket ar zul), mes al lun d’ar beure e prenan an Daily Telegraf hag ar Standard, hag er gazetenno-ze e kavan hirie merket, penn da benn ha pis, petra a zo bet laret ha grêt en Albert-Hall ar zadorn d’an noz.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/152&oldid=150135 »\nKemmoù diwezhañ degaset d'ar bajenn-mañ d'an 6 Meu 2019, da 17:12.


Pajenn:Le Gonidec - Bibl Santel pe Levr ar Skritur Sakr, eil levr.djvu/547 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/547\n3. O véza ma anavézez ervâd holl voasiou hag holl strivou ar Iuzevien : dré-zé az pédann da zélaoui ac’hanoun gan̄d habaskded.\n4. É-kén̄ver ar vuez em eûz rénet é Jéruzalem é-kreiz ar ré eûz va bobl aba ma oann iaouan̄k, anavézet eo gan̄d ann holl Iuzevien.\n5. Gouzoud a réon̄t (mar fell d’ézhô dougen testéni) pénaoz em eûz bévet ével eur Farizian hervez ar sekt ar gwella priset eûz hor gréden.\n6. Ha bréma, ô véza ma c’hédann ar gér en deûz rôed Doué d’hon tadou, ounn digaset aman̄ évit béza barnet :\n7. Gér eûz a béhini hon daouzék breûriez, péré a zervich Doué nôz deiz, a c’héd ar zévénidigez. Diwar-benn ar c’héd-zé eo, ô Roué, ounn tamallet gan̄d ar Iuzevien.\n8. Ha c’houi a venn é vé diskréduz é tazorc’hfé Doué ar ré varô ?\n9. Ha mé ivé em boa krédet pénaoz é oa réd d’in ôber kalz a draou a-énep hanô Jézuz a Nazaret.\n10. Kémen̄t-sé ivé em eûz gréat é Jérusalem, ha kalz a zen̄t em eûz serret er bac’hiou, goudé béza bét rôed d’in ar galloud gan̄t Prin̄sed ar veleien : ha pa oan̄t lazet, é rôenn va barn enn hô énep.\n11. Aliez ounn bét enn holl zinagogou, hag ô kastiza anézhô hô rédienn da gomza a-énep Doué. Hag ô kounnari mui-oc’h-vui enn hô énep, ec’h heskinenn anezhô bétég er c’heriou a-ziavéaz.\n12. Pa’z éann éta er rât-zé da Zamaz, gan̄d galloud ha kannadur a berz Prin̄sed ar véleien,\n13. Pa édonn enn hen̄t, ô Roué, é wéliz é-kreiz ann deiz ô lugerni eûz ann én̄v eur c’houlaouen skédusoc’h égéd hini ann héol, a gelc’hiaz ac’hanouon, hag ar ré holl a ioa gan-én̄.\n14. Ha goudé ma oemp holl kouézet d’ann douar, é kleviz eur vouéz a lavaré d’in é iéz Hébré : Saul, Saul, pérâg éc’h heskinez-té ac’hanoun ? Fall eo d’îd herzel oud ar broud (M).\n15. Ha mé a lavaraz : Piou oud-dé, Aotrou ? Hag ann Aotrou a lavaraz : Mé eo Jézuz péhini a heskinez.\n16. Hôgen saô hag en em zalc’h war da dreid ; râg en em ziskouézet ounn d’îd, évid da lakaad da zervicher ha da dést eûz ann traou éc’h eûz gwélet, hag eûz ar ré a ziskouézinn d’îd ;\n17. Oc’h da zieûbi eûz ar bobl-man̄, hag eûz ar Jen̄tiled, étrézék péré é kasann ac’hanod bréma,\n18. Évid digeri hô daou-lagad, ma teuin̄t da zistrei eûz ann dévalien d’ar goulou, hag eûz a c’halloud Satan da Zoué ; ha ma tigémérin̄t, dré ar feiz hô dévézô enn-oun, ann distaol eûz hô féc’héjou, ha lôd é digwéz ar zen̄t.\n19. Goudé-zé, Roué Agrippa, na énébiz kéd oud gwélédigez ann Én̄v :\n20. Hôgen diskleriet em eûz da-gen̄ta d’ar ré a zô é Damaz, ha goudé d’ar ré a zô é Jéruzalem, hag enn holl Judéa, hag ivé d’ar Jen̄tiled, pénaoz é oa réd ôber pinijen, ha distrei ouc’h Doué, oc’h ôber ôbériou mâd a binijen.\n21. Chétu pérâg ar Iuzevien, o véza krôget enn-oun enn templ, a glaskaz ann tû d’am laza.\n22. Hôgen gan̄d ar skoazel en deûz Doué rôed d’in, ounn choumet bétég hiriô, ô testénia dirâg ar ré vihan ha dirâg ar ré vrâz, hag ô lavarout nétrâ néméd ar péz hô deûz diouganet ar Broféded ha Moisez, a dlié da c’hoarvézout ;\n23. Da lavaroud eo pénaoz é c’houzan̄vché ar C’hrist, hag é vijé ar c’hen̄ta a zazorc’hfé euz a-douez ar ré varô, hag a rôjé da anaout ar goulou d’ar bobl-man̄ ha d’ar Jen̄tiled.\n24. Ha pa lavaré kémen̄t-sé, évid en em zifenni, Festuz a lavaraz gan̄d eur vouéz kré : Diskian̄ta a réz, Paol ; da zeskadurez vrâz az laka da ziskian̄ta.\n25. Ha Paol a respountaz : Na ziskian̄tann két, ô Festuz mâd-meûrbéd, hôgen geriou gwîr ha skian̄tuz a lavarann.\n26. Râg ar Roué a oar ervâd kémen̄t-man̄, ha mé a gomz dira-z-han̄ gan̄t fisian̄s, ô véza ma ouzoun pénaoz n’eûz nétrâ a guzet eûz a gémen̄t-man̄ out-han̄. Râk nétrâ eûz ann traou-zé n’eo c’hoarvézet é-kûz.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/547&oldid=155173 »\nKemmoù diwezhañ degaset d'ar bajenn-mañ d'an 14 Kzu 2019, da 17:13.


Ar c’henta Miz Mari/Jesus, beo adarre, a en em diskuezas d’he Vam - Wikimammenn\nAr c’henta Miz Mari/Jesus, beo adarre, a en em diskuezas d’he Vam\nF. Hallégouët, 1868 (p. 166-174)\n◄ Jesus diskenned diouz ar groaz Jesus, beo adarre, a en em diskuezas d’he Vam Buez ar Verc’hez, goude ma oa pigned Jesus en Ee ►\nAR C’HENTA VAR-N-UGENT DERVEZ\nJesus, beo adarre, a en em ziscuezas d’e Vam\nDa beleac’h ez eas ar Verc’hez, pa oe lekeat Jesus er bez ? E peleac’h edo, pa deuas Jesus, saved beo eus ar bez, d’en em ziscuez dezi ? Ne ouzer ket d’ar zur. Var a lavar unan eus an amzeriou cos (Niceph.) ar Verc’hez a ieas da di sant Iann, arp ouz menez Sion, e kear Jerusalem. Evelse e reas, evit doare. Rac guall-zempl e tlie beza eat o veza ma oa choumed pell eb tam ebed, noz deiz var vale, ac e goelvan. Rac-se, neket da veza creded e vize eat pell diouz Jerusalem, ha sant Iann, pa en doa lavared Jesus deza, divar e groaz, caout sousi anezi, a gassas anezi ganta d’e di. Eno eta, evit doare, e c’hortozas e Mab ; rac, eviti, n’edo ket en antremar, sur oa, e tlie sevel beo adarre euz ar bez. Ar pez a zo sur, ive, ervez darn eus an Tadou, ar Verc’hez a oe ar genta a velas Jesus beo adarre, an trede deiz goude e varo, ac ar genta o adori aneza en e c’hloar. Jesus, goude beza great ur gourc’hemenn da enori on tud, n’oa ket evit revuz an enor-se d’e Vam. Mari ive eo an ini a zantas ar muia glac’har, pa varvas Jesus, ha dezi oa dleed, dreist an oll ac araog an oll, ar joa d’e velet adarre beo, leun a c’hloar.\nUr vuez nevez\nJesus, saved beo adarre eus ar bez, a en em ziscuezas e meur a c’hiz. Discuez a reas oa beo adarre, o lacaat eleiz a dud santel, maro diaraog, da zevel beo eus o beziou ha da vale dre ruiou Jerusalem, e leac’h ma oent guelet gant calz a dud. Discuez a reas ive oa beo, pa gassas Elez-mad da lavaret d’ar merc’hed santel eus Jerusalem, oa beo adarre, ha pa ziscuezas an Elez-se dezo ar bez goullo. Jesus en em zizcuezas e-unan ive, dirac e ziskibien, en eur rei dezo da anaout pegen cre oa e garantez en o andred. Bemdez c’hoas en em ziscuez avoalc’h evit ober d’an dud beva guelloc’h, o lacaat tud santel da ziscuez ar mad d’ar re all evit o c’hass varzu an Ee. Lacaat a ra ive Elez-mad da gass an dud ëun ha difazi varzu ar Baradoz ; ac e-unan e tigass ive sonjou mad er spered, evit ober d’an dud tanva joaiou an Ee. Bete vrema, penaoz oc’h euz silaoued an aliou fur, oc’h Eal-mad, ac ar zonjou a deue deoc’h eus an Ee ? O va Jesus, grit ma lacaïmp iviziken da dalvezout ar grassou a roit deomp, evit mont ganeoc’h d’ar c’hloar.\nMari a velas, araog den all ebed, Jesus beo adarre. Sonjit e velit dirazoc’h corf Jesus, a oa evel eûz e velet gant e c’houliou, ac a zo deuet brema caer, un dudi e velet en e c’hloar. Pebez sench ! C’hoant oc’h euz e ve ho corf caer dudiuz ive da velet er c’hloar, evel ma eo corf Jesus ? Grit ma vezo, a vrema, evel ouz corf Jesus, o rei poan deza. Guelit an Elez, un arme vraz anezo, guelit an dud santel maro araog ma oa deuet or Zalver ac a oa el limbou o c’hortoz aneza da zont, guelit an dud vad-se, un arme vraz anezo ive, en dro da Jesus o Roue. Caera triomf ! pebez joa da Vari brema, goude kement a ran galon ! Kemerit perz en e joa, ha dalc’hit sonj mad, n’euz ent ebed d’ar baradoz nemet ent ar groaz ; mes ive, poaniou ar vuez-ma ne d-int netra e scoaz ar c’hloar a velimp goude.\nUr c’hrouadur da Vari a c’hell ive ober joa d’e Vam, ur joa evel ouz ar joa e doe, pa velas Jesus beo adarre ; ia, mar car coves mad, gant guir glac’har d’e bec’hejou, evit sevel beo a-nevez eus ar stad a bec’hed, a zo stuz ar maro. Eleiz, siouaz ! ne reont nemet ar van da zevel. Pere int ? Ar re ne govessaont ket mad, ar re ne govessaont nemet en desped dezo ac evit douja d’an dud, eb keuz ebed en o c’halon, ac a gouez adarre diouz-tu, eb mont tam ebod var vellaat.\nDiouallit na ve bet fall ho covessionou tremened, bet treac’h ar vez deoc’h ; n’ho pe covesseed eb keuz ebed, na bolontez da vellaat. Mar d-euz izom, grit ur govession a-benn a-nevez, eus ho pec’hejou, ur govession jeneral.\nUr mignon da sant Ceseer\nSant Ceseer en doa, e Rom, ur mignon pe anaoudeg voall-disevel, siouaz ! diouta. Den mad ervez ar bed, maniel vrao a zen, un doare deread da velet, mes dizantel braz en e vuez. Sant Ceseer en doa cass ouz e vuez fall ; ac evelato, en doa joa outa a-ent-all, en e galon ; ha ne eane o lavaret e vad deza, o kelenn aneza. Sant Ceseer en doe ar maro evit ar feiz, ha setu e vignon lezed iviziken en e roll, nicun da intourdia aneza. Evelato, pedennou ac aliou mad ar merzer santel, ne d-asont ket da goll. Mignon sant Ceseer a zalc’has mad da ur bedennic bennac. Pa oe var e dremenvan, an erevent a rodas en dro d’e vele, ha rag-tall ma velsont aneza maro, e lammsont var e ene, mall ganto sailla varna, evit e gass ganto var ëun d’an ifern. Ker buan, an Ee o tigeri, ac ar merzer santel, Ceseer, var e zaoulin dirag tron an Drindet, o pedi ma vise lakeed ene e vignon paour e tro da veza saveteed, dre vertuz miritou braz rouanez an Elez. — Purgator deza, n’euz fors pegeit, purgator deza ; mes gras ha pardon diouz an ifern ! Ac ker buan, ar Verc’hez ive var e daoulin, da c’houlenn ma vise silaoued ouz pedenn an ini en doa roed e c’hoad ac e vuez evit Jesus-Christ. Silaoued e oe ; ac ene an den maro da gaout e gorf da lacaat buez enna abars ma vise lakeed en douar. Ar re a oa var al leac’h a venne mervel gant ar spont. Ar pec’heur eil-beved a c’houlennas, buan ha buan, coves, a reas covesion jeneral, ac e c’hallit crede stard e covesaas mad, e reas c’houec ac caloned e act a gontrision, o tont divar dreuzou dor an ifern. Goude beza bet an absolven ac greet ar pez a dlie, e tremenas, o lacaat e fizians e trugarez an Aotrou Doue, ac ez eas d’ar purgator da baea ar pez a dlie evit e bec’hejou, da c’hortoz mont d’an Ee. Ar seurt burzudou ne veler nemeur ; mes c’hui, petra livirit eus galloud ar Verc’hez, a zigass eus a varo da veo. (P. Binet.)\nAdtapet diwar « https://br.wikisource.org/w/index.php?title=Ar_c’henta_Miz_Mari/Jesus,_beo_adarre,_a_en_em_diskuezas_d’he_Vam&oldid=54460 »\nKemmoù diwezhañ degaset d'ar bajenn-mañ d'an 21 Gou 2013, da 17:49.


Keginañ - Wikipedia\nAr c'heginañ eo an doare da aozañ boued evit magañ an dud. Darn a ra un arz anezhañ.\nMeur a bred a ra an den bemdez. Aozet e vez ar predoù-se gant ur c'heginer. Hennezh a rank dibab ha prenañ an danvezioù da aozañ ar pred da gentañ. Goude-se e labouro ganto en ur gegin gant binvioù-keginañ. Kriz e chomo ar boued na vo ket poazhet. Poazhet e vo ar meuzioù e listri-keginañ anvet kastelodennoù pe pladoù.\nAozañ ar predoù[kemmañ | kemmañ ar vammenn]\nDibab, produiñ ha prenañ boued[kemmañ | kemmañ ar vammenn]\nAn doare da geginañ, a gemm hervez pep keginour, a zo diouzh ar pezh a fell d'an dud debriñ, pezh o devez da zebriñ, hag ivez diouzh o boazioù sevenadurel, pe relijiel, diouzh o yec'hed ivez zoken.\nEwid ur boued boud implijabl, emà red dehañ boud aes da gavoud ha marc'had-mad a-walc'h.\nPewgwir e tebr un den ewid é blijadur ha n'ew ked ewid bewiñ ha kreskiñ hebkén, emà red d'ar boued boud saourus a-walc'h, pezh a chañch herwez ar vro hag ar gevredigezh. Debriñ, ouzhpenn-se, a so un akt soçial, setu ne vo ket debret gant tud-so sortoù-boued-so, abalamour d'ou imajoù fall (eol kolza dibaoe ar c'h-Kentañ Bresel-Bed...), padal e vo klasket gant tud all traoù rar ha ker (ar foie-gras pe ar c'haviar) pe c'hoazh traoù aoset gant kals à ijin ha diskouezet braw-kenañ war ar plad ha war an daol.\nKeginañ ha debriñ a hall boud un akt relijïel, ha politik sikén. Lakaet zo bed tabouioù war bouedoù so, war doareoù-prepariñ, gant kulturioù ha gant relijionoù.\nAn traoù-se a zepant iwe deus reolennoù-bewiñ an den o tebriñ. Lod a glasko boued gant labelioù à beb sort : kalite, orijin, mod da broduiñ (bio, pe war an hent-se). Lod a refuso traoù tennet deus loened (ar vejetarianed hag ar veganed), ewid resonoù etik kement ha ewid pass gober droug d'ar loened, pe ewid preserviñ ar viosferenn (ewid pezh sell deus an enerji, kreskiñ 1 c'hilo à broteïn-loen a goust kals kerhoc'h eged kreskiñ kement-all à broteïn-plant).\nPenaos e vez dibabet ar boued a zepant deus ur bern variabloù. E-pad pell, emà bed an disponibilite ar penn-fakteur, – disponibilite e-barzh ar vro kement hà disponibilite e-pad ar mare-bloaz. Ar boasioù hag an teknikoù a so dàed deus ar fakteurioù-se, hà deus pezh-sort dañvez-tan oa (koad, glaou).\nHiziw c'hoazh, ewid an darn vrassañ deus an dud war an douar, e ta ar boued deus jardinoù pe deus ar labour-douar-bewañs, – da lâred ew : deus produksionoù lokal. Variete ar boued a zepant neuse deus biodiversite beb kornad-bro. Ba broioù industrialiset e vez degasset ar boued deus komersioù-tost ha supermarc'hajoù. Kaved e vez produioù fraost, hanter-aoset, pe prest da zebriñ (ne chom ket mui 'med da boazhañ an traoù).\nBremañ pa vez koñvers e-leizh etre ar broioù, e vez kaved frwezh ha legumaj hed-ha-hed ar bloaz, pezh ne oa ked gwezhall-gozh. An dra-se en-deus chañched boasioù-debriñ hà ritoù so. (Da skouer n'eus ked à dalvoudigezh mui ofriñ un aval-orañj ewid Nedeleg - pa vez gwraed aval-nedeleg deus ar frwezh-se ba lec'hioù so.)\nBouedoù so ne vesont ked debret kén, goude fenomenoù-mod, pe dre emaint bed dilesed gant an industri agro-alimentar.\nAdtapet diwar « https://br.wikipedia.org/w/index.php?title=Keginañ&oldid=1856914 »\nKemmoù diwezhañ degaset d'ar bajenn-mañ d'an 18 Du 2019, da 11:14.


Buhez ar Sent/1912/Soter ha Kaïus - Wikimammenn\nBuhez ar Sent/1912/Soter ha Kaïus\n◄ Anselm Soter ha Kaïus Jorj ►\nSoter a deuas er bed en Fondi, en kreiste an Itali ; da varo ar pab Aniset, e pignas war Gador sant Per. Difenn a reas ouz al leanezed kregi gant o daouarn el listri hag el lienachou sakr ha kinnig ezans dirak an ôteriou.\nGourc’hemenn a reas d’an holl gristenien tostât ouz an dôl zantel d’ar Yaou-Gamblid, nemet eun torfed bras bennak a virje oute.\nEn e amzer (174), an Otrou Doue a reas eur mirakl kaer war-lerc’h pedennou soudarded kristen a oa o serviji dindan urziou Mark-Aurel. An impalaer a oa en Hongri o stourm ouz ar varbared, Tomm bero e oa ha ne gaved ket eur banne dour da evan. Soudarded Rom ne oant ket evit pad ken gant ar zec’hed, hag e oant warnez bezan flastret gant o enebourien.\nMark-Aurel a c’hourc’hemennas pedi : ar baganed a huchas war o doueou ; an doueou a oa ponner-gleo. Eur rejimant, ha ne oa ennan nemet kristenien, a ’n em dôlas neuze d’an daoulin hag a bedas ar gwir Doue a greiz kalon. Raktal e savas koumoul ; eur barr glao madelezus a gouezas war ar Romaned, epad ma oa an tân hag ar grizilh o tismantr arme ar varbared.\nAr burzud-ze ne zigoras ket daoulagad an impalaer, a reas brezel d’ar gristenien, muian m’hallas. Hen eo a lakas kurunen ar verzerenti war dâl ar pab Soter (177).\nKaïus (288-295), ganet en Dalmasi, goude bezan bet epad daouzek vla war Gador sant Per, a oe laket d’ar maro en amzer Dioklesian, d’an 22 a viz ebrel 295, hag e oe sebeliet en bered Kalist.\nEn Testamant koz, Doue e-unan a oa en em garget da lavaret penôs ober dilhad ar veleien ; en Testamant neve, an Iliz a roas ive ne gourc’hemennou diwar o fenn, hag an dra-ze, adalek ar penn kentan.\nAdtapet diwar « https://br.wikisource.org/w/index.php?title=Buhez_ar_Sent/1912/Soter_ha_Kaïus&oldid=36578 »\nKemmoù diwezhañ degaset d'ar bajenn-mañ d'an 20 Mez 2012, da 08:02.


Deoc'h-c'hwi eo ar c'hi-mañ ? — Bannoù-heol\nPosté le 27/06/2000 - Presse\nPersonnes en lien avec l'article : Roba, Tudual Audic, Arnaud Elégoët\nSell 'ta ! Arru eo Boulig ha Billig. Plijadur a vez gante, me lâr deoc'h. O zroioù zo bepred ken farsus all, ha bremañ e komzont brezhoneg. Piv an diaoul eo deut ar soñj droch-mañ ennañ ? 'mutu. Arno Elegoed, asambles gant ar gevredigezh Bannoù-heol. 1000 skouerenn a zo bet tennet diouzh ar vandenn-dreset-mañ. Da soñj Arno Elegoed e vo gounezet an afer ma vez gwerzhet en tu all da 350 skouerenn. Evel-se e vo gallet kendelc'her gant an heuliad zo 30 titl ennañ.\nSikouret eo bet gant ti-embann Dargaud, Skol-Uhel ar Vro hag Ofis ar Brezhoneg. An daou-se o deus lakaet 40 % deus an arc'hant a-benn moullañ an albom. Dont a ra ar vandenn-dreset-mañ da greskiñ embann al levrioù evit ar re yaouank da heul Keit vimp bev hag An Here.\nHa peogwir eo arru ken modern an traoù bremañ on bet e darempred gant an Ao. Elegoed dre bostelañ ul lizher dezhañ. Setu amañ e respontoù.\nWar beseurt micher oc'h ?\nKelenner on war ar sonerezh hag un tammig war ar brezhoneg ivez e skolaj Santez Tereza Kemper.\nPetra zo kaoz 'peus choazet da dreiñ Boule & Bill ?\nDibabet 'm eus Boule & Bill da gentañ peogwir ez eo ur vandenn-dreset hag a blije kalz din pa oan yaouank ha dreist-holl peogwir eo berr an istorioù, war-dro ur bajennad. Aes int da lenn ha da gompren... N'eo ket dav bezañ ken desket evit lenn anezhi ha Tintin. E-barzh Boulig ha Billig zo troioù-lavar pemdez.\nSikouret oc'h bet evit an treiñ ?\nAr braz deus al labour zo bet graet ganin. Ma breur Padrig, zo studier war ar brezhoneg e skol-veur Roazhon II, en deus adlennet pep tra. Goude-se on bet kuzuliet gant Fulup Jakez (deus Ofis ar Brezhoneg). Adlennet en deus ar skrid ivez, ha gwellaet anezhañ a-wezhioù. An diaesañ a oa treiñ an onomatopeennoù. Sell zo lâret din adlenn niverennoù Tintin, abalamour d'al labour start zo bet graet war an dachenn-mañ enne.\nPetra eo Bannoù-heol ?\nBannoù-heol zo ur c'hevredad savet dindan lezenn 1901. E bal zo embann levrioù evit ar re yaouank da gentañ. Anat dit, 'vat, e c'hall plijout seurt bandennoù-treset da gement tud zo. Evit c'hoazh ez eo kentoc'h ur c'hevredadig peogwir n'eus ket kalz a dud ennañ !\nUn toullad levrioù all zo war ar stern ? Pere ?\nEmbannet eo bet an albom kentañ n'eus ket pell 'zo : Sell 'ta ! Boulig & Billig. Ma plij hemañ d'an dud ha ma vez gwerzhet mat e vo kendalc'het gant levrioù all kredapl (Boulig & Billig pe re all ivez)...\nEvit piv int ?\nEvit ar vrezhonegerion, anat dit, ar re yaouank da gentañ, evit an oadourion zo o teskiñ brezhoneg er c'hentelioù noz, da skouer. Evit an holl, a-benn ar fin !\nStefan Alliot, Kristof Konan\nGellout a c'haller prenañ hol levrioù dre lizher (Bannoù-heol, 140 straed Pont-'n-Abad, 29000 Kemper) pe war Internet (www.b-heol.com). Koustañ a ra 50 L, mui 19 L evit ar mizoù-kas.\nheuliad : suite\nurzhiañ : commander\npostelañ : envoyer un mail\nKenrouedad : Internet\nbandenn-dreset : bande dessinée\ntroioù-lavar pemdez : expressions familières\nkevredad : association\noadour : adulte\nTammoù gerioù e galleg\nUne nouvelle bande dessinée est parue récemment en breton : Boule et Bill. Bannoù-heol, la jeune association qui l'édite, a été aidée par la maison d'édition Dargaud, ainsi que par l'Institut culturel de Bretagne et l'Office de la Langue bretonne qui y ont participé à hauteur de 40%. Cette bande dessinée humoristique au vocabulaire accessible plaira sûrement à tous les bretonnants.\nLe Télégramme - Petra nevez e Breizh ?


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/256 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/256\ne oann o iun hag o pedi em zi d’an naoved heur, ha setu ma en em brezantaz en eun taol dirazoun eun den gwisket skedus, hag a lavaraz : (31) Corneil, da beden a zo bet selaouet, ha Doue hen deuz bet sonj euz da aluzennou. (32) Kas eta da Joppe, ha digemen aman Simon, a zo les-hanvet Per ; ema o choum e ti Simon, kivijer, e-tal ar mor ; hennes, pa vezo deuet, a gomzo ouzid. (33) Kasset em euz eta rag-tal tud d’az kavout, ha mad ec’h euz great dond. Setu ni eta holl breman prezant dirag Doue, evit klevet kement a zo bet gourc’hemenet d’id gant Doue. (34) Neuze Per, o komz outhe, a lavaraz : Gwelet a ran e gwirionez, penaos Doue na zell ket ouz apparans an dud ; (35) mes penaos en pep bro, an neb hen deuz doujans evithan hag a ra ar pez a zo just, a zo agreabl dezhan. (36) Setu aze ar ger hen deuz roet da vugale Israel, en eur embann ar c’helou mad euz ar peoc’h dre Jesus-Christ, pehini eo Aotrou an holl. (37) Gouzoud a rit petra a zo c’hoarvezet er Jude holl, hag er pen-kenta er Galile, goude ar vadiziant prezeget gant Ian ; penaos hen deuz Doue eoliet euz ar Spered-Santel (38) hag euz a c’halloud Jesus a Nazaret, pehini a iea euz an eil leac’h d’egile en eur ober vad hag en eur iac’haad ar re holl a oa mac’het gant an diaoul ; rag Doue a oa ganthan. (39) Ha ni a zo testou euz an holl draou hen deuz great, ken e bro ar Judevien ken en Jerusalem. Hen lakeat ho deuz d’ar maro, en eur staga anezhan ouz ar groaz ; (40) mes Doue hen deuz resussitet anezhan an trede deiz, hag hen deuz permetet ma teuje d’en em diskouez, nann d’an bobl holl, mes d’an testou choazet araog gant Doue ; (41) deomp-ni pere hon euz debret hag evet ganthan, goude ma’z eo bet savet adouez ar re varo. (42) Hag hen deuz gourc’hemenet deomp prezeg d’ar bobl, ha testenia penaos hen eo an hini a zo bet lakeat gant Doue da varner var ar re veo ha var ar re varo. (43) An holl brofeted a ro an desteni-man divar he ben, penaos piou-benag a gred enhan, a receo dre he hano ar remission euz he bec’hejou.\n(44) Pa oa c’hoas Per o lavaret ar c’homzou-ze, ar Spered-Santel a ziskennaz var ar re holl a zelaoue ar pez a lavare. (45) Hag an holl dud fidel circonciset, a oa deuet gant Per, a oe souezet, o velet e oa skulliet ive var ar Jentiled an donezon euz ar Spered-Santel ;\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/256&oldid=125366 »


Pajenn:Le Gonidec - Bibl Santel pe Levr ar Skritur Sakr, eil levr.djvu/49 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/49\nann dén kré a vézô tennet diout-han̄, hag ar ré a oa bét lékéat da sklaved gan̄d ann dén galloudek, a vézô dieûbet. Ar ré hô dôa da varnet a varninn, ha da vugalé a zieûbinn.\n26. Ha mé a lakai da énébourien da zibri hô c’hîg hô-unan, ha d’en em vezvi gan̄d hô goad hô-unan, ével gan̄t gwîn c’houék : ha pép kîk a wézô pénaoz eo mé ann Aotrou da Zalver, ha da zaspréner kré, ô Jakob.\nDisman̄tr énébourien ar Mési.\n1. Ével-henn é lavar ann Aotrou : Pétrâ eo ar skrid-rann-zé, gan̄t péhini em euz kaset-kuît da vamm ? Pé piou eo ar c’hrédour-zé d’in da béhini em eûz hô kwerzet ? Chétu enn abek d’hô fallagriézou oc’h bét gwerzet, hag enn abek d’hô kwallou em eûz kaset-kuît hô mamm.\n2. Râk deûet ounn, ha na va dén ; galvet em eûz, ha dén n’en deûz va c’hlevet. Ha berréet, ha bihanéet eo va dourn, évit na helfenn mui hô taspréna ? Ha n’em eûz mui ann ners d’hô tieûbi ? Chétu gan̄t va gourdrouz é likiinn ar môr da véza hesk, hag é tizec’hinn ar steriou ; ar pesked a vreinô hép dour hag a varvô gan̄d ar sec’hed.\n3. A dévalien é wiskinn ann én̄vou, hag ével eûz a eur sac’h é c’hôlôinn anézhô.\n4. Ann Aotrou en deûz rôet d’id eunn téôd gwiziek, évit ma hellinn harpa gan̄d ar gér ann hini a zô skuîz, diouc’h ar min̄tin é sâv ac’hanoun, diouc’h ar min̄tin é sâv va skouarn, évit ma sélaouinn anézhan̄ ével eur mestr.\n5. Ann Aotrou Doué en deûz digoret va skouarn, ha n’em eûz két énébet outhan̄ ; n’ounn két bét éat war va c’hîz.\n6. Va c’horf em eûz rôet d’ar ré a skôé gan-én̄, ha va divoc’h d’ar ré a zaché war va barô ; n’em eûz két distrôet va daoulagad dioud ar ré a gunuc’hé ac’hanoun, hag a skôpé ouz-in.\n7. Ann Aotrou Doué eo va skoazeller ; râk-sé n’ounn két bét mézékéet ; rôet em euz va dremm ével eur méan ar c’haléta, hag é ouzonn pénaoz na vézinn két mézékéet.\n8. Tôst eo ann hini a zidamall ac’hanoun, piou a énébo ouz-in ? Kerzomp kévret, piou eo va énébour ? Ra dôstai ouz-in.\n9. Chétu ann Aotrou Doué a zô da skoazeller d’in : piou a damallô ac’hanoun ? Chétu hî holl a vreinô ével diḻad ; gan̄d ann tartouz é vézin̄t débret.\n10. Piou ac’hanoc’h a zouj ann Aotrou, hag a zélaou mouéz hé zervicher ? Ann hini a valé enn dévalien, ha n’en deûz két a c’houlou, ra lakai hé c’héd é hanô ann Aotrou, ha r’en em harpô war hé Zoué.\n11. Chétu c’houi holl hoc’h eûz c’houézet tân, hoc’h eûz lékéat flammou da zével enn-drô d’é-hoc’h ; baleit é goulou hô tân, hag er flammou hoc’h eûz lékéat da zével ; gan̄t va dourn eo bét gréat kémen̄t-sé d’é-hoc’h ; enn hô klac’hariou é kouskot.\n1. Sélaouit ac’hanoun, c’houi péré a heûl ar reizded, hag a glask ann Aotrou ; arvestit ar méan a béhini oc’h bét trouc’het, hag ar poull doun a béhini oc’h bét tennet.\n2. Arvestit Abraham hô tâd, ha Sara péhini é deûz hô kanet ; râg hé c’halvet em eûz hé-unan, hé venniget em eûz, hag hé gresket em eûz.\n3. Dré-zé ann Aotrou a zic’hlac’harô Sion, hag a zic’hlac’harô hé holl zizériou ; hén̄ a drôi hé zistrô enn eul léach dudiuz, hag hé léac’h didûd enn eul liors d’ann Aotrou. Kavet é vézô enn-hî al lévénez hag al lîd, ann trugarézou hag ar c’hanaouennou a veûleûdi.\n4. Sélaoûit ac’hanoun, va fobl ; va\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/49&oldid=156838 »\nKemmoù diwezhañ degaset d'ar bajenn-mañ d'an 19 Meu 2020, da 15:36.


Pevar Aviel/Eil loden/Kenta rann - Wikimammenn\nPevar Aviel/Eil loden/Kenta rann\nMoullerez ar "C’hourrier", 1904 (p. 27-37)\n◄ KENTA LODEN KENTA RANN EIL RANN ►\nJezus-Christ a brezeg an Aviel\nAzaleg prezegennou Iann Vadezour, en discar-amzer, beteg ar c'henta gouel Pask, en nevez-amzer.\nS. Iann Vadezour e leac’hiou distro ar Judee ha var ribl ar Jourden (S. Vaze, III, 1-12 ; S. Marc, I, 1-8 ; S. Lucas, III, 1-18).\nPenn kenta Aviel Jesus-Christ, Mab Doue\nEr pemzegvet blavez ma rene Tiber-Cesar, pa c’houarne Pons-Pilat ar Judee, Herodes ar Galilee, Philipp, he vreur, an Ituree ha bro Traconit, ha Lysias an Abylên, dindan prinsed ar veleien Annas ha Caïphas, comz Doue a ziskennas var Iann, mab da Zacharias, e leac’hiou distro ar Judee. Dont a reas e holl bro ar Jourden hag e prezege badiziant ar binijen evit pardon ar pec’hejou. Ar vadiziant-se n’oa het eur zacramant, mes eul lid : ouz he heul, an dud a anzave ez oan pec’herien hag o doa ezom da veza goalc’het gant Doue deuz ho fec’hejou. \nIann hen doa eur viskamant bleo canval hag eur gouriz ler en dro d’he ziou-groazel. He vevans a ioa killeien-raden ha mel ar c’hoajou.\nTud Jerusalem, ar Judee ha divar dro ar Jourden a deue e foul d’he gaout, hag en eur anzao ho fec’hejou, e vezent badezet ganthan e ster ar Jourden.\nIann eo an hini a gomz anezhan ar prophet Isaias, pa lavar : « Setu e cassan va eal dirag da fas, o Christ, evit renka an hent dirazot. Hen eo mouez an hini a iou el leac’hiou distro : renkit hent an Aotrou, lakit eün he venodennou. Peb traonien a vezo leunet ; peb menez ha peb torgen a vezo izeleat ; an hentchou camm a vezo eünet ; ar re digompez a vezo plènet ; an dud a zavo deuz goueled ar fallagriez ; an ourgouill a vezo discaret ; hent didroidel ar virionez a vezo heuliet ; ha peb hini a velo ar zilvidigez a deu euz Doue. »\nEn amzer-ze ar Jusevien a ioa rannet e daou rumm dud : ar Pharisianed, a heulie piz lidou al lezen, mes a ioa fall ho c’halon ; ar Sadduceaned, a heulie giziou ar baïaned hag o doa collet ar feiz er vuez da zont.\nO velet calz Pharisianed ha Sadduceaned o tont d’he vadiziant, Iann a lavaras d’ezho : « Ouenn aëred, piou hen deus desket d’ ehoc’hc’houi tec’hat dioc’h ar vuhanegez a dosta ? Grit eta frouez deread a binijen ha ne lavarit ket ennhoc’h hoc’h-unan : ni hon deus Abraham evit tad ; rag me a lavar d’ehoc’h, Doue a c’hell deuz ar vein-ze lakaat bugale da zevel da Abraham. A-vreman ar vouc’hal a zo lakeat var grizien ar vezen. Rag kement guezen ne zoug ket a frouez mad a vezo troc’het ha taolet en tan. »\nHag ar foul a c’houlenne diganthan en eur lavaret : « Petra ’ reimp eta ? » Hen a responte d’ezho : « An hini en deus diou zae, rei d’an hini n’hen deus ket ; hag an hini hen deus boued, ober ar memez tra. » \nAr publicaned ive, tud ar guiriou, a deuas evit beza badezet, hag e lavarjont d’ezhan : « Mestr, petra ’ reimp-ni ? » Hen a lavaras d’ezho : « Ne d-it ket en tu all d’ar pez a zo merket d’ehoc’h. »\nAr zoudarded a c’houlenne outhan d’ho zro : « Ha ni, petra ’ reimp ? » Hag e lavaras d’ezho : « Ne voaskit den ebed, ne rit ket a c’haou, ha bezit avoalc’h gant ho pae. »\nHogen, evel ma crede ar bobl ha ma sonje an holl en ho c’halonou e c’helle Iann martreze beza ar C’hrist, e respontas en eur lavaret d’an holl : « Me a ro d’ehoc’h gant dour badiziant ar binijen ; mes an hini a deuio var va lerc’h a zo creffoc’h egedon ; n’oun ket din da zougen he voutou na da zilassa anezho : hen a vadezo ac’hanoc’h er Spered-Santel hag en tan. Evel an tan, dishenvel dioc’h an dour, a netaa an traou beteg an diabarz, ar vadiziant-ze a c’hlano an den beteg en he ene.  Dija eman ar c’hrouer en he zorn, hag e scarzo he leur, hag e testumo ar guiniz en he c’hrignol : ar pell avad a zèvo en tan na c’heller ket da vouga. »\nIann a gelenne mad ar bobl en eur rei d’ezhan calz a guzuliou all.\nJezus a zo badezet gant Iann ha tentet goudeze gant an drouc-spered (S. Vaze, III, 13-17 ; IV, 1-11 : S. Marc, I, 9-13 ; S. Lucas, III, 21-23 ; IV, 1-13).\nKerkent ha m’oue badezet Jezus, e savas euz an dour hag ec’h en em lakeas da bedi. Neuze an envou a zigoras dirazhan hag e velas ar Spered-Santel o tisken dindan furm eur goulm hag o chom varnhan. Eur vouez a deuas euz an env hag a lavare : « C’houi eo va Mab muia-caret ; ennhoc’h em eus lakeat va flijadur. »\nDistrei a reas dioc’htu euz ar Jourden, carget gant ar Spered, hag e oue casset ganthan en eul leac’h gouez evit beza tentet gant an diaoul. Eno e veve gant al loened, ha ne zrebas netra epad daou-ugent devez ha daou-ugent nozvez. A-benn an amzer-ze hen doa naon. Neuze an tenter a dosteas ; ne c’houie ket Jezus a ioa Mab da Zoue hag e c’hoantee her gouzout, hag e lavaras d’ezhan : « Ma ’z oc’h Mab Doue, lavarit ma teuio ar mein-ze da veza bara. » Jesus a respontas d’ezhan : « Scrivet eo : an den ne vev ket ebken deuz bara, mes deuz peb ger a zeu euz ginou Doue. » Neuze an diaoul a zougas anezhan da Jerusalem, ar gear zantel, hen lakeas var lein an templ hag a lavaras d’ezhan : « Ma’z oc’h Mab Doue, en em daolit d’an traon ; rag scrivet eo : kemennet hen deus d’he elez divar ho penn evit ho tiouall, hag e tougint ac’hanoc’h en ho daouarn gant aon na stokfe ho troad ouz ar mean. » Jesus a lavaras d’ezhan : « Scrivet eo ive : ne denti ket an Aotrou da Zoue, ne c’houlenni ket eur burzud eb ezom. »\nAn diaoul he zougas c’hoaz var eur menez huel bras, hag en eur predic, e tiscuezas d’ezhan holl rouanteleziou ar bed gant ho sked, hag e lavaras d’ezhan : « Me a roio d’ehoc’h ho galloud holl hag ho sked, rag etre va daouarn int lakeat, ha me ho ro d’an hini a garan. Me ’ ro d’ehoc’h an holl draou-ze, ma stouit dirazon ha ma c’hadorit ac’hanon. » Neuze Jesus a lavaras d’ezhan : « Adrenv, Satan ! Rag scrivet eo : te ’ adoro an Aotrou da Zoue ha ne jervichi nemethan. »\nTesteni S. Iann divar benn ar C’hrist da gannaded ar c’honseil bras ha d’he ziskiblien (S. Iann, I, 19-34).\nTraou ar religion a veze reizet etouez ar Jusevien gant eur c’honseil bras a ioa ennhan unneg den ha tri-ugent rannet e tri rumm : prinsed ar veleien, an doctored ha pennou-bras ar bobl. Ar beleg-bras a rene anezho.\nHogen, setu ama testeni Iann, pa gassas ar Jusevien, ar c’honseil bras, beleien ha levited deuz Jerusalem d’he gaout evit ober ar goulen-man outhan : « Piou out-te ? » Hag ec’h anzavas ha ne nac’has ket ; hag ec’h anzavas : « N’ez oun ket ar C’hrist. »\n— « Petra ta neuze, a c’houlenjont ? Elias out ? » — « N’oun ket, emezhan. » — « Ar prophet out ? An hini bras a dle dont hervez Moyses ?  » Hag e respontas : « Nann. » Neuze e lavarjont d’ezhan : « Piou out ? evit ma c’hellimp rei respont d’ar re ho deus digasset ac’hanomp ; petra ’ lavares ac’hanot da-unan ? » — « Me eo, emezhan, mouez an hini a iou el leac’hiou distro : eünit hent an Aotrou, evel m’hen deus lavaret ar prophet Isaias. »\nAr c’hannaded a ioa Pharisianed, enebourien da beb nevezenti. Goulen a rejont outhan ha lavaret a rejont d’ezhan : « Perag-ta neuze e vadezes, ma n’out ket ar C’hrist, nag Elias, nag ar Prophet ? » lann a respontas : « Me a vadez en dour ; mes en ho touez ez eus unan ne anavezit ket ; hen a dle dont var va lerc’h. Lakeat eo huelloc’h egedon : n’oun ket din da ziliamma lassou he voutou. »\nAn traou-man a dremenas e Bethanii ar Peree, ha n'e ket e Bethanii ar Judee, en tu all d’ar Jourden, el leac’h ma roe Iann ar Vadiziant.\nAntronoz, Iann a velas Jesus o tont d’he gaout hag e lavaras : « Setu Oan Doue : setu an hini a lam pec’hed ar bed guelloc’h eged an oan a vez sacrifiet bemdez e Jerusalem. Heman an hini em eus lavaret divar he benn : var va lerc’h e teu unan a zo lakeat huelloc’h egedon, rag em raog edo. Ha me ne anaien ket anezhan dre eur sin euz an env  ; mes evit ma vije discuezet en Israel, ez oun deut da vadezi en dour. »\nHa Iann a roas testeni evelhen : « Guelet em eus ar Spered o tisken euz an env evel eur goulm, hag e chomas varnhan. Ha me ne anaien ket anezhan. Mes an hini hen deus digasset ac’hanon da vadezi en dour a lavaras d’in : an neb ma veli ar Spered o tisken hag o chom varnhan, hennez a vadez er Spered-Santel. Hogen, guelet em eus ha roet em eus testeni ez eo Mab Doue. »\nKenta diskiblien Jesus. Kenta burzud e Cana (S. Iann, I, 35-51 ; II, 1-12)\nEn devez varlerc’h, Iann a ioa c’hoaz eno gant daou deuz he ziskiblien. Hag o velet Jesus o kerzet e lavaras : « Setu Oan Doue. » Ar geriou-ze a oue clevet gant an daou ziskibl, hag ez ajont varlerc’h Jesus. Mes Jesus, o veza distroet hag o velet anezho ouz he heul, a lavaras d’ezho : « Petra glaskit ? » Ar re-man a lavaras d’ezhan : « Rabbi » , ar pez a zinifi mestr, « E peleac’h e chomit ? » Lavaret a reas d’ezho : « Deuit ha guelit. » Dont a rejont hag e veljont e peleac’h e chome hag e chomjont ganthan en devez-se. Beza oa var dro an degvet heur, peder heur dioc’h an abardaez.\nHogen, Andre, breur da Zimon-Per, a ioa unan deuz an daou ho doa clevet Iann hag ho doa heuliet Jesus. Caout a reas da genta he vreur Simon hag e lavaras d’ezhan : « Cavet hon deus ar Messias, » ar pez a zinifi ar C’hrist. Hag her c’hassas da Jesus. Jesus a zellas outhan hag a lavaras : « Te eo Simon, mab da Iann, te vezo hanvet Cephas, » ar pez a zinifi Per pe Mean.\nAntronoz, Jesus a fellas d’ezhan mont d’ar Galilee, hag e cavas Philipp. Lavaret a reas d’ezhan : « Heul ac’hanon. » Philipp a ioa deuz Bethsaïda, kear Andre ha Per.\nPhilipp a gavas Nathanael, pe Barthelemy, hag a lavaras d’ezhan : « Cavet hon deus an hini a zo scrivet divar he benn gant Moyses, el lezen, ha gant ar bropheted : Jesus a Nazareth, mab da Joseph. » Mes Nathanael a lavaras d’ezhan : « Hag eun dra vad bennag a c’hell dont euz Nazareth ? » Philipp a lavaras d’ezhan : « Deus hag e veli. »\nJesus a velas Nathanael o tont hag a lavaras divar he benn : « Setu aze eur guir den a Israel, n’eus ket a droidellerez ennhan. » Nathanael a lavaras d’ezhan : « Penaoz ec’h anavezit-hu ac’hanon ? » Jesus a respontas d’ezhan : « Araog ma oues galvet gant Philipp, pa edos dindan ar vezen fiez, e velis ac’hanot. » Nathanael a respontas : « Mestr, c’houi eo Mab Doue, c’houi eo roue Israel. « Mes Jesus a lavaras d’ezhan : « Abalamour m’am eus lavaret d’id e velis ac’hanot dindan ar vezen fiez, e credes : brassoc’h eged an dra-ze a veli. » Hag e lavaras d’ezhan : « E guirionez, e guirionez, me a lavar d’ehoc’h ; guelet a reot an env digor hag elez Doue o pignat hag o tisken var Mab an den. »\nTri devez goude ez oa eun eured e Cana er Galilee, ha mamm Jesus a ioa eno. Jesus a oue pedet ive d’an eured gant he ziskiblien. Diouer o veza savet var ar guin, mamm Jesus a lavaras d’ezhan : « N’ ho deus ket a vin. » Jesus a lavaras d’ezhi : « Maouez, (er zao-heol e vez roet an hano-ze memez d’ar vamm), maouez, petra c’hoantait-hu diganen ? Va heur n’eo ket deut c’hoaz. » He vamm, o c’houzout oa silaouet, a lavaras d’ar jervicherien : « Grit kement a lavaro d’ehoc’h. » Hogen, bez’ ez oa eno c’huec’h pod-mean a jerviche d’ar Jusevien evit en em voalc’hi hervez al lidou. E peb hini anezho ez ea daou pe dri muzul, 80 pe 120 litrad. Jesus a lavaras d’ezho : « Cargit ar podou a zour. » Hag e cargjont anezho beteg ar ginou. Jesus a lavaras d’ezho : « Tennit breman ha cassit da vestr ar banked. » Hag e rejont. Mestr ar banked a danvas an dour troet e guin. Ne c’houie ket euz a beleac’h e teue ; mes ar jervicherien a c’houie, hi ho doa tennet an dour. Kerkent mestr ar banked a c’halvas an den nevez hag a lavaras d’ezhan : « Ar guin mad a vez servichet da genta, ha pa vez tommet d’an dud, an hini falloc’h : mes te a peus dalc’het ar guin mad beteg ar mare-man. »\nSetu aze kenta burzud Jesus, a oue great e Cana er Galilee. Dre eno, e tiscuezas he c’hloar, hag he ziskiblien a gredas ennhan startoc’h.\nGoudeze e tiskennas da Gapharnaum gant he vamm, gant he gendirvi ha gant he ziskiblien. Chom a rejont eno eun neubeut deveziou.\n↑ Lamit, dre hoc’h aluzennou, ar gaou hen deus great d’ehoc’h ho pec’hejou. (Daniel, IV, 24).\n↑ Fillion, in Mat., III, 11.\n↑ S. Iann Chrysostom, ap. Fillion, in Jo. I, 21.\nAdtapet diwar « https://br.wikisource.org/w/index.php?title=Pevar_Aviel/Eil_loden/Kenta_rann&oldid=57420 »\nKemmoù diwezhañ degaset d'ar bajenn-mañ d'an 26 Her 2013, da 19:27.


Journal de Renaud Camus, jeudi 13 février 1986\ncréée le lundi 6 octobre 2014, 15 h 43\nmodifiée le mardi 3 novembre 2015, 0 h 15Jeudi 13 février 1986, 11 heures 25 du matin. Aïe ! Le nouveau régime à peine institué en prend un sacré coup. Je ne me suis ~~~~~ ~~~’~~ ~~~~~ ~~~~~~~, ~~~ ~~~~~~ ~~’~~~~~~ ~~~~~~~~ ~~’~~~ ~~~~~~~~~ ~~~~~~~, ~~ feuilleter L’Observateur (le Nouvel, pas le Romain) et SuperMaschio ~~~~~~~ ~~, ~~~~ ~~’~~~ ~~~~~ ~~~~~~~~ ~~~~~~~. ~~~~ ~~~~~~ ~~~ ~~~ ~~~~~ ~~~~~~~~~ ~~~~~~ ~~~~ ~~~~~~ ~~~~~~~ ~~~~~~~~~ (L’Observateur ~~~ ~~~~~~), ~~’~~~ ~~~ ~~~ ~~~~~~~~~~ ~~~~~~ ~~~ a ouvert le ~~~~~~~ ~~~ ~~~ ~~~~~~ ~~~ ~~~~~~~, ~~~~~ ~~~ ~~~~~~ ~~~~ ~~~~~~~, ~~~’~~~ ~~’~~ ~~~~~~~. ~~~ ~~~~ ~~~~~ ~~~ ~~~~~~~~ ~~~ ~~~~ ~~~~~~~~ ~~~~ ~~~ ~~~~~~~ ~~~ ~~~~~~~~~ de ces questions-là, ~~~~~~ ~~~~ ~~’~~~ ~~~~~~ ~~~~~~, ~~~ ~~~~ ~~~~~. ~~~ ~~~~ ~~~~~ ~~~~~~ ~~~’~~~ ~~~~ ~~~~~~~~~ (Alberto).\nMes mercredis off sont ~~~~~ ~~~~~~~~ : ~~~~ ~~~~~~~ ~~~ ~~~~~~~~ ~~~ ~~~~~~~~, ~~~~~~-~~~~~~~ ~~~~~~~, Sainte-Marie in Traspontina (parce que ~~~ ~~~~~~~~ ~~~~~~~, ~~~~~ ~~~ ~~ ~~ ~~~~~ ~~~ ~~~~~ un Saint Albert, ~~~~~~~~~~, ~~~ ~~~~~~~~~~~, ~~~~ ~~~~~~~~~ ~~~ ~~~~~~~~~ ~~’~~~~~~, ~~~~ ~~~~~~~~~ ~~~~~~~~~~~ ~~~~~~~ ~~~~~~~~~ ~~~~~~~ ~~~ Paul et un ~~~~~~~~~~ ~~~ ~~~~~~ ~~~~~~~~) ~~~ ~~~~~~-~~~~~~-~~~-~~~-~~~~~~~. ~~~~~ ~~~ ~~~ ~~~~~ ~~~~~~~ ~~~~~ ~~~~~, ~~~ ~~’~~ ~~~~~~~ ~~~~~ ~~~~~~-~~~~~~. ~~~ ~~~ ~~~~~~~~ ~~~~~~~ ~~~~ ~~~~~~~~~ ~~~ ~~’~~~ ~~~ avoir aucune idée, ~~~ ~~ ~~~~~~ ~~~~~ ~~~ ~~~ ~~~~~~ ~~~ ~~~~~~~~~~~. ~~~~~ ~~~ ~~~~~~~ ~~~~~ ~~~~~~ ~~~ ~~’~~~~~~~, ~~~~ ~~~~~~~ ~~~~~~~~~~~~~ ~~~ ~~~~~~~ ~~~~~~ ~~~~ ~~~ ~~~~~~~~ ~~~ ~~~~~~ André ne m’ont ~~~~ ~~~~~ ~~~~~ ~~ ~~~~~ ~~ ~~~ ~~~~~~~~ ~~~ ~~~ ~~~~~~~ ~~~~~~~ ~~~ ~~~ ~~~~~~ ~~~ ~~~~~~~~, ~~~~~ ~~~~ ~~~~~~ ~~~ ~~~~~~~, ~~~ ~~~~~~ ~~~ ~~~~~~, ~~~~~~ un puissant effet ~~~~~~~ ~~’~~~~~~~. ~~~~~ ~~’~~~~~~~~~, ~~~~ ~~~~~~~~~ ~~~~~ ~~~~~~ ~~~~~~. ~~~~~ ~~~ ~~~~~~~, ~~~ ~~~~~~~~ manquait.\nAu ~~~~~~ ~~~ ~~~~~~~~ ~~~ ~~~~~~, ~~’~~~~~~ ~~~ ~~~~~~~~ ~~~~~~~~. ~~~ ~~~~~~ ~~~~~~~~~~~~~ régnait dans les ~~~~~~~~~~~~~~ ~~~~~~~~~ ~~~ ~~~~~~ ~~~~~~~~~~~~, ~~~ ~~’~~~~~~~~~ ~~~~ ~~~~ ~~~~~~~~~ ~~~~ ~~~~~~~~~~ ~~~ ~~~~ ~~~~~~~~~ ~~~ ~~~~~~~ ~~~~~~~~~, ~~~~ ~~~~~~~~~~~ ~~~~~~~~~~~ ~~~~~ ~~~~~~ ~~~~~~~~~~~~. ~~~~ ~~~~~~~ ~~~ galerie lapidaire, qui ~~~~~~~~~ ~~~ ~~~~~~~~ ~~~~~~~~~~~~ ~~~~~~~~~~~ ~~~~~, ~~~~~~ ~~~ ~~~~ ~~~~~~~ ~~’~~~~~ ~~~~~~~, ~~~~~~ ~~’~~~~ ~~~~~~~~~~~~~ ~~~ ~~~~. ~~~~~~ ~~~~~~ ~~~ ~~~~~~~ ~~~~~~, ~~~ ~~~~~~ ~~ ~~~~~~~ ~~~~~ le Braccio Nuovo, construit ~~~~~ ~~~~ ~~~~ ~~~~ ~~~~~~~~~ ~~~~~~ ~~~ ~~~~~ ~~ ~~~~~, ~~~ ~~~~ ~~~~~~ le cortile ~~~~~~ Pigna. ~~’~~~~ ~~~~ ~~~~~~~~~~~ ~~~~~~~~ ~~~ ~~~~~~~ ~~~ ~~~ ~~~~~~~ ~~~ ~~’~~~~~~~~~ surtout l’Auguste de ~~~~~~ Porta et Le Nil. ~~~~~ ~~’~~~~~~ ~~~~~~ ~~~ ~~~~~~~ ~~~~~, ~~~~~~~~~ ~~~~ ~~~ ~~~~~~, ~~~ ~~~~~ ~~~~~ ~~~~~~~ ~~~ ~~~~~~~~~~ ~~~ ~~~~~. ~~~ ~~~~~ le Torse ~~~ Belvédère, ~~~~~ tôt, avait suffi ~~ ~~~ ~~~~~~~~ ~~~~~ ~~~~~~ ~~~ ~~~~~~~~. ~~~ ~~~~~ ~~~~~ ~~~ ~~’~~~~~ ~~~ ~~~~~~~-~~~~~ : ~~~~~ ~~’~~~~ ~~~~~~ ~~~~~~~~. ~~~ le Laocoon ni l’Apollon ne ~~~~~~~~ ~~~ ~~~~~~~~~~, ~~~ l’Hermès ~~~ l’Apoxyomène. J’aurais voulu ~~~~~ l’Ariane endormie, ~~~~ ~~~ ~~~~~~~~ ~~ ~~~~~~~ ~~~~ ~~~~~~~~~~ ~~~ ~~~~ ~~~~~~~ ~~~~~~~~~~~~, ~~~ ~~~~ ~~~~~~~ ~~~ ~~~~~~. ~~~~~ ~~~~ ~~~~~~~-~~~ ~~~~~~~~ fermées.\nCinq heures. ~~~ me fallait vivre ~~ ~~~~~ ~~~~~ ~~~~~~~~~~ ~~~~ ~~~~~~ ~~~~~~~~~~~~~ ~~~ ~~~~~~~~~~ ~~~~~~~~~~ ~~~ ~~~~~~~~~ (~~~~ ~~’~~~~~~~~~ ~~~ ~~~~~ ~~~~ ~~~~~~~, ~~~~~~~~ avec poppers). ~~~ ~~~ ~~~~~ ~~~~~~~~~ ~~~~~~ ~~~~~ : ~~~~~ c’est pour le ~~~~~~ ~~~~~~, ~~~ ~~’~~~~~~~~. ~~~~~~ ~~~~ ~~~ ~~’~~~~~~~~~ ~~~ ~~~~~~ ~~~~ ~~~~~~~~ ~~~~~ ~~~~ journal. ~~’~~~~ ~~~ ~~~~~~ ~~ ~~~ ~~~~~~~ ~~~~~ ~~~~~~~~~ de SuperMaschio…


Aodoù Breizh ha Bro Leon zo e-touez a re ma kresk ar muiañ ar bezhin enno. Yves Bramoullé a lavar ez eo bet ganet er bezhin. En ur familh bezhinerien eo ganet end-eeun, e karter Lilia e Plougerne.\nPublié le 18/04/2021 à 11h30 • Mis à jour le 18/04/2021 à 23h33\nAn holl blantennoù war an douar zo deuet diwar bezhin mikroskopek. Yves Bramoullé a zo ganet er bezhin. Skrivet en deus daou levr war gevredigezh ar vezhinerien. • © Ronan Hirrien\nPa oa mous, ur c’hwec’h vloaz bennak, e ouie Yves Bramoullé pouleñvat hag ez ae alies da sikour e dud da zastum bezhin war an Enez Venan, tostig ouzh tour-tan an Enez Werc’h. E dud, e-giz maread tud en arvor d’ar poent-se, o doa div vicher, bezhinerien da gentañ ha peizanted goude. Un tiegezh vihan a veve anezho : ennañ ul loan-kezeg, div vuoc’h, ur pemoc’h pe zaou, un toullad yer ha lapined. Ar bezhin a zegase un tamm moneiz dezho, dister awalc’h. Krennard e kase ar gazeg e brezhoneg (sou, diha, kul !) hag e poagne da ziskargañ ar vag, kargañ ar c’harr, ledañ ar bezhin, goudoriñ anezho, ledañ anezho adarre, lakaat anezho e bernioù… « Labour mat er skol » o doa lavaret e dud dezhañ, da ober ur vicher all. D’e 17 vloaz eo aet d’ar Marin.\nYves Bramoullé d'e 11 vloaz o vont etrezek an Enez Venan da zastum bezhin • © dastumad Yves Bramoullé\nIndustriezh an iod\nImplijet eo bet ar bezhin da drempañ an douar a viskoazh. En industriezh eo e vo implijet dreist pep tra avat. Da gentañ da ober gwer, er XVIIvet kantved. Ha goude da gaout iod, azalek 1820 hag e-pad ouzhpenn kant vloaz. E 1811 e oa bet kavet iod e ludu ar bezhin gant ar c’himiour Bernard Courtois. Ar vezhinerien a stag da zeviñ ar bezhin e fernier war an tevinier da gaout soud. An dorzhioù soud a gasont goude da uzinoù lec’h ma vo tennet an iod. Paeet e oant diouzh pouez o c’harrad ha diouzh pegen pinvidik e oa an iod ennañ, pezh a cheñche diouzh ar seurt bezhin a veze devet. An iod a veze implijet evit ober fotoioù ha dreist-holl evit soagniñ : gant an tentur iod e veze naetaet ar goulioù. Un toullad uzinoù iod zo bet digoret a-hed aodoù Breizh buan awalc’h.\nEr bloavezhioù 1925-1930 ez eus 3000 bezhiner e Plougerne, pezh a zo un hanter eus an dud a labour er barrez. 377 bag a zo e perzhier ar Zorn, ar C'horejoù ha Lilia. Bezhinerien a ya d’an enezeier da zastum bezhin ivez, eus miz Meurzh da viz Here, ar poent gwellañ evit an tali moan. Benniged, Litiri, Morgaol, Kemenez, Trielen, Enez ar C'hrizienn, Ledenez Molenez, Balaneg, Banneg… Eno e vevent e lochoù bihan, evel « keuneud mor » ec’h implijent ar bezhin da dommañ o loch ha da boazhañ o boued. Tad-kaer Yves Bramoullé, Job ar Mare, a oa bet bezhiner ivez ha bet en eneizeier e-pad 40 vloaz.\nUr sulvezh e Ledenez Molenez er bloavezhioù 1940. Bezhinerien Lilia dirak o loch mein. Job Bodenes, lesanvet Job ar Mare, tad-kaer Yves Bramoullé, zo da eil azalek an tu-dehoù. • © dastumad Yves Bramoullé\nE 1929 ez a ekonomiezh ar bed d’an traoñ hag ez eo diskaret priz an iod da heul. Iod ar Chili a vez gwerzhet kalz gwelloc’h marc’had. Meur a uzin war arvor Breizh a vez serret. E Plougerne hag e meur a barrez e arvor e chom rivinoù an uzinoù-se. Setu ma ‘z a ar re yaouank d’ar Marin a Vrezel, d’ar marin a goñvers pe da arsanailhoù Brest hag an Oriant.\nE 1945 ne chom nemet 388 bezhiner e Plougerne, 67 e 1960 (ambarket war 48 bag), 56 e 1970.\nDeviñ ar bezhin er C'horejoù e Plougerne • © Mirdi ar Vezhinerien\nModernaat ar vicher\nAzalek ar bloavezhioù 1950 e vez kavet implijoù all d’ar bezhin e industriezh ar boued hag er c’hosmetik.\nModernizet e vez ar vicher bezhiner. En-dro da 1950 e vez lakaet kefluskerioù war ar bagoù. En-dro da 1960 ne vo ket implijet ar c’hilhotin ken, ur falz gant un troad hir, da droc’hañ ar bezhin : gant ar skoubidou, ur seurt krog, e vezo graet da dennañ ar bezhin dindan an dour. E 1971 e vezo mekanizet ar skoubidou. E 1978 n’eus ket ezhomm ken da sec’hañ ar bezhin war an tevinier : kaset e vez fresk d’an uzin. Ar vicher a sach un nebeud tud adarre. Muioc’h a vagoù zo.\nUr chañs evit Plougerne\nPlougerne a denn gounid diwar an nevezentioù-mañ. Hiziv c’hoazh e vez labouret tar bezhin e Agrimer hag e Bretagne Cosmétiques Marins e Plougerne. Pevar-ugent den a labour en div stal-mañ. Ar viologourien a ijin koavenoù nevez hag a vezo gwerzhet diwar meur a verk kosmetik brudet. Evel kroc’hen an dud o deus ar bezhin d’en em wareziñ diouzh an heol : kement-mañ zo talvoudus d’ar c’hosmetik. Chañs o deus an embregerezhioù-mañ da gaout an danvez a implijont just e-kichen, rak e mod-mañ e chom mat. Kerkent en em gave tar bezhin e vezont sec’het, dizourennet, tamouezet ha labouret.\nE Plouguerne ez eus peder bag vezhinañ diwar peder ha tregont e Leon. Troc’hañ a reont an tali-moan eus miz Mae da viz Here.\nE Mirdi ar Vezhinerien e Plougerne e c’heller gwelet penaos eo cheñchet ar vicher. Digoret e oa bet ar mirdi-mañ e 1983 gant bugale bezhinerien ha gant bezhinerien, Yves Bramoullé en o zouesk. Eus miz Ebrel da viz Here e tegemer etre pemp ha c’hwec’h mil a douristed. Pep hañv e vez gouel ar vezhinerien er C’horejoù : diskouezet e vez d’an douristed penaos troc’hañ ar bezhin war ar vag Karreg-Hir, penaos deviñ anezho... Dizale e cheñcho ti ar mirdi da vont d’un uzin gozh da dennañ iod er C’horejoù.\nAbaoe m’emañ Yves Bramoullé war e leve en deus studiet gant pasianted kevredigezh ar vezhinerien, kement e kar anezhi abaoe e vugaleaj. Skrivet en deus daou levr diwar o fenn : « Goémoniers des îles » ha « Sur la route des goémoniers », war istor ar bezhin ha bed ar vezhinerien.\nAvantur bezhinerien Plougerne, kêrbenn etrevroadel ar bezhin, a c’hellit gwelet en ur gelaouadenn c’hwec’h munud gant Yves Bramoullé, en abadenn Bali Breizh-mañ.\nBali Breizh e Plougerne\ncopier le lien https://france3-regions.francetvinfo.fr/bretagne/yves-bramoulle-mouezh-bezhinerien-plougerne-2049304.html\nculture bretonne culture culture régionale pêche économie mer nature\nAccueil > Bretagne > Yves Bramoullé, mouezh bezhinerien Plougerne